#1222: Digandakan Pahala Di Bulan Ramadhan

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato Seri, benarkah berbuat baik di bulan Ramadhan digandakan pahala dan begitu juga, berbuat jahat digandakan dosa?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Umum mengetahui, nas menunjukkan yang berbuat baik akan digandakan sepuluh dan tidaklah kejahatan dibalas dengan satu kejahaytan. Hal berdasarkan nas:
مَن جَاءَ بِالْحَسَنَةِ فَلَهُ عَشْرُ أَمْثَالِهَا ۖ وَمَن جَاءَ بِالسَّيِّئَةِ فَلَا يُجْزَىٰ إِلَّا مِثْلَهَا وَهُمْ لَا يُظْلَمُونَ
Maksudnya:
“Sesiapa yang membawa amal kebaikan (pada hari kiamat), maka baginya (balasan) sepuluh kali ganda (dari kebaikan) yang sama dengannya; dan sesiapa yang membawa amal kejahatan, maka ia tidak dibalas melainkan (kejahatan) yang sama dengannya; sedang mereka tidak dianiaya (sedikitpun).”
(Surah al-An’am: 160)
Ibn Kathir berkata: “Allah mengkhabarkan bahawa Dia memberi pahala bagi setiap orang yang mengerjakan amal kebaikan dengan sepuluh kali ganda untuk satu amal kebaikan. Adapun sesiapa yang melakukan kejahatan, maka dia hanya akan dibalas sesuai dengan amal kejahatannya itu. Allah tidak akan pernah menzalimi sesiapa pun. Seperti mengurangkan kebaikan seseorang atau menambahkan kejahatan seseorang.” (Lihat
Tafsir al-Quran al-‘Azim,
3/192)
Akan tetapi, dalam bulan Ramadhan, sebagaimana kita ketahui ia digandakan pahala, maka ulama’ juga menyatakan, ia digandakan dosa. Dengan sebab itu ulama membuat beberapa kenyataan dan pendapat, antaranya:
Tempat-tempat yang mulia, apabila dilakukan taat, ditambah ganjaran pahalanya. Begitu juga jika dilakukan maksiat dikenakan hukuman yang amat pedih. Benarlah firman Allah SWT:
 وَمَن يُرِدْ فِيهِ بِإِلْحَادٍ بِظُلْمٍ نُّذِقْهُ مِنْ عَذَابٍ أَلِيمٍ
Maksudnya:
“Dan sesiapa yang berazam melakukan di situ sebarang perbuatan yang di larang dengan cara yang zalim, Kami akan merasakannya azab yang tidak terperi sakitnya.”
(Surah al-Hajj: 25)
Syeikh Dr. Wahbah al-Zuhaili menukilkan bahawa Mujahid berkata: Lafaz ‘بِظُلْمٍ’ bermaksud melakukan suatu kejahatan. Ibn Abi Hatim menyatakan bahawa ini termasuk salah satu keistimewaan tanah Haram, iaitu sesiapa yang ingin melakukan kejahatan di dalamnya, dia telah mendapat hukuman sekalipun belum terlaksana.
Kata Syeikh Dr. Wahbah al-Zuhaili lagi: Kesimpulannya, bahawa ayat ini bersifat umum mencakupi segala bentuk kemaksiatan. Tanah Haram Makkah memiliki satu keistimewaan yang membezakannya daripada tanah-tanah yang lain, iaitu orang yang memiliki niat ingin melakukan suatu kejahatan di tanah haram Makkah, meskipun tidak jadi dilakukan, dia tetap mendapat hukuman. (Lihat
al-Tafsir al-Munir,
9/189)
Sama juga dengan masa seperti bulan Ramadhan. Tiba-tiba seseorang itu melakukan maksiat, Maka menceroboh kemuliaan bulan Ramadhan seperti contohnya tidak berpuasa secara sengaja tanpa sebarang uzur syar’i, maka Rasulullah SAW bersabda:
مَنْ أَفْطَرَ يَوماً مِنْ رَمَضَانَ في غَيْرِ رُخْصَةٍ رَخَّصَهَا الله لَهُ ، لمَ ْيَقْضٍ عَنْهُ صِيَامُ الدَّهْرِ كُلُّهُ وَإِنْ صَامَهُ
Maksudnya:
“Sesiapa yang berbuka puasa sehari daripada Ramadan tanpa sebarang rukhsah yang diizinkan Allah, nescaya tidak memadai sekalipun dia qadha’ puasa tersebut walaupun selama-lamanya.”
Riwayat Abu Daud (2396), al-Tirmizi (723), al-Nasa’ie dalam al-Sunan al-Kubra (3281), Ibn Majah (1672) dan Ahmad (9908). Syeikh Syu’aib al-Arna’ut mennyatakan isnadnya
dha’if
 dalam takhrij al-Musnad.
Justeru, hendaklah berawasan dan memelihara pada waktu yang mulia seperti bulan yang mulia dan tempat-tempat yang mulia, dari melakukan dosa.
Semoga Allah SWT sentiasa menjadikan kita orang yang bertaubat, beristighfar dari sebarang kesilapan yang kita lakukan. Kami akhiri dengan doa:
رَبَّنَا لَا تُؤَاخِذْنَا إِن نَّسِينَا أَوْ أَخْطَأْنَا ۚ رَبَّنَا وَلَا تَحْمِلْ عَلَيْنَا إِصْرًا كَمَا حَمَلْتَهُ عَلَى الَّذِينَ مِن قَبْلِنَا ۚ رَبَّنَا وَلَا تُحَمِّلْنَا مَا لَا طَاقَةَ لَنَا بِهِ ۖ وَاعْفُ عَنَّا وَاغْفِرْ لَنَا وَارْحَمْنَا ۚ أَنتَ مَوْلَانَا فَانصُرْنَا عَلَى الْقَوْمِ الْكَافِرِينَ
Maksudnya: “
Wahai Tuhan kami! Janganlah Engkau mengirakan kami salah jika kami lupa atau kami tersalah. Wahai Tuhan kami ! Janganlah Engkau bebankan kepada kami bebanan yang berat sebagaimana yang telah Engkau bebankan kepada orang-orang yang terdahulu daripada kami. Wahai Tuhan kami! Janganlah Engkau pikulkan kepada kami apa yang kami tidak terdaya memikulnya. Dan maafkanlah kesalahan kami, serta ampunkanlah dosa kami, dan berilah rahmat kepada kami. Engkaulah Penolong kami; oleh itu, tolonglah kami untuk mencapai kemenangan terhadap kaum-kaum yang kafir”.
(Surah al-Baqarah: 286)
Bertarikh: 5 April 2023 bersamaan 14 Ramadhan 1444H


#1224: Sunnah Yang Ditinggalkan

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato Seri, boleh Dato Seri terangkan, apakah dia sunnah yang telah ditinggalkan, terutama apabila kita bertemu dengan orang ramai?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Pertamanya, sebagai seorang islam, sunnah nabi
aula
 kita ikuti dan menjadi pegangan kepada kita. Dr Yusuf al-Qaradhawi telah menyebut dalam bukunya
Kaifa Na’amal Ma’a al-Sunnah al-Nabawiyyah
, cara dan bagaimana kita berinteraksi dengan Sunnah Nabi.
Saya kemukakan terlebih dahulu dalil yang mengajar kita mengikut sunnah. Firman Allah SWT:
قُلْ إِن كُنتُمْ تُحِبُّونَ اللَّـهَ فَاتَّبِعُونِي يُحْبِبْكُمُ اللَّـهُ
Maksudnya:
“Katakanlah (wahai Muhammad): Jika benar kamu mengasihi Allah maka ikutilah daku, nescaya Allah akan mengasihi kamu.”
(Surah ali-Imran: 31)
Firman Allah SWT:
وَمَا آتَاكُمُ الرَّسُولُ فَخُذُوهُ وَمَا نَهَاكُمْ عَنْهُ فَانتَهُوا
Maksudnya: “
Dan apa jua perintah yang dibawa oleh Rasulullah (s.a.w) kepada kamu maka terimalah serta amalkan, dan apa jua yang dilarangNya kamu melakukannya maka patuhilah larangan-Nya.”
(Surah al-Hasyr: 7)
Adapun hadis Nabi SAW:
Daripada ‘Irbadh bin Sariyah R.A, bahawa Nabi SAW bersabda:
فَعَلَيْكُمْ بِسُنَّتِي وَسُنَّةِ الْخُلَفَاءِ الرَّاشِدِيْنَ الْمَهْدِيِّيْنَ.
Maksudnya: “
Hendaklah kamu berpegang dengan sunnahku dan sunnah para khulafa’ al-Rasyidin yang mendapat petunjuk.”

[1]
Riwayat Abu Daud (4607), al-Tirmizi (2672), Ibn Majah (44), Ahmad (17144). Syeikh Syu’aib menyatakan hadis ini sahih dalam takhrij al-Musnad.
Antaranya riwayat daripada Kathir bin Abdillah bin Amr bin Auf, daripada bapanya, daripada datuknya (Auf R.A), bahawa Rasulullah SAW bersabda:
تَرَكْتُ فِيكُمْ أَمْرَيْنِ لَنْ تَضِلُّوا مَا تَمَسَّكْتُمْ بِهِمَا كِتَابَ اللَّهِ وَسُنَّةَ نَبِيِّهِ
Maksudnya: “
Aku telah tinggalkan buat kalian dua perkara yang kalian tidak akan sesat selama-lamanya selagi mana kalian berpegang pada keduanya iaitu kitab Allah dan sunnah nabi-Nya.”
Riwayat Imam Malik dalam al-Muwatta’ (3)
Menjawab persoalan di atas, antara sunnah yang terkadang kita lupa lakukan adalah memberi salam sama ada orang yang kita kenal atau tidak. Begitu juga, membaca doa kaffarah majlis. Inilah yang diajar oleh Rasulullah SAW. Doa tersebut ialah:
سُبحانَكَ اللَّهمَّ وبحمدِكَ، أشهدُ أن لا إلَهَ إلَّا أنتَ أستغفرُكَ وأتوبُ إليكَ.
Maksudnya: “
Maha Suci Allah dan segala pujian hanya untuk-Mu, aku memohon keampunan daripada-Mu dan aku bertaubat kepada-Mu
.”
[2]
Semoga kita dapat memahami sunnah-sunnah nabi dan mempelajarinya seterusnya dapat mengamalkannya dalam kehidupan kita selaras dengan perintah Tuhan dan Rasul-Nya SAW.
[1]
 Antara istifadah daripada hadith ini adalah wajibnya mengikut sunnah Nabi SAW. Inilah jalan penyelamat iaitu dengan kembali kepada sunnah Nabi SAW dan sunnah Khulafa’ al-Rasyidin. (Lihat
al-Kafi Syarah Hadith 40
, hlm. 266)
[2]
 Daripada Abu Hurairah R.A, bahawa Nabi SAW bersabda:
مَن جلسَ في مجلِسٍ فَكَثرَ فيهِ لغطُهُ، فقالَ قبلَ أن يقومَ من مجلسِهِ ذلِكَ: سُبحانَكَ اللَّهمَّ وبحمدِكَ، أشهدُ أن لا إلَهَ إلَّا أنتَ أستغفرُكَ وأتوبُ إليكَ، إلَّا غُفِرَ لَهُ ما كانَ في مجلِسِهِ ذلِكَ
Maksudnya: Sesiapa yang duduk dalam satu majlis, maka banyaklah salah dan silapnya. Justeru, dia berkata sebelum bangkit daripada majlis tersebut: ‘سُبحانَكَ اللَّهمَّ وبحمدِكَ، أشهدُ أن لا إلَهَ إلَّا أنتَ أستغفرُكَ وأتوبُ إليكَ’ melainkan ia diampunkan dosanya selama mana dia berada dalam majlis tersebut. [Riwayat al-Tirmizi (3433), al-Nasa’ie dalam al-Sunan al-Kubra (10330) dan Ahmad (10415)]
Bertarikh: 5 April 2023 bersamaan 14 Ramadhan 1444H


#1225: Solat Isyraq

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato Seri, pada bulan Ramadhan ini, saya selalu pergi ke masjid solat Subuh dan berada di masjid dalam tempoh yang lama. Apabila matahari terbit, saya solat
isyraq
, sebenarnya solat
isyraq
 ada atau tidak?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Pertamanya, syabas kepada saudara yang dapat melaksanakan solat di masjid. Ini kerana Rasulullah SAW menyatakan:
إذَا رَأيتُمُ الرَّجُلَ يَعتادُ المساجدَ، فاشْهَدُوا لَهُ بِالإيِمانِ
Maksudnya: “
Apabila kamu melihat seseorang yang membiasakan diri dengan masjid-masjid, maka bersaksilah bahawa dia mempunyai iman.”
Riwayat al-Tirmizi (3093), Ibn Majah (802) dan Ahmad (11651). Syeikh Syu’aib al-Arna’ut menyatakan isnadnya
dha’if
 dalam takhrij al-Musnad.
Keduanya, saudara dapat solat Subuh sementelahan lagi solat Subuh berjemaah di masjid, maka saudara berada pada jaminan Allah. Jundab bin Abdullah RA meriwayatkan bahawa Rasulullah SAW bersabda:
مَنْ صَلَّى صَلَاةَ الصُّبْحِ فَهُوَ فِي ذِمَّةِ اللهِ
Maksudnya:
“Sesiapa yang menunaikan solat subuh maka dia berada dalam jaminan Allah.”
Riwayat Muslim (657)
Menjawab persoalan saudara, nas-nas hadis yang menunjukkan solat isyraq adalah dha’if. Antaranya hadis daripada Anas bin Malik R.A, bahawa sabda Rasulullah SAW:
مَنْ صَلَّى الْغَدَاةَ فِي جَمَاعَةٍ ثُمَّ قَعَدَ يَذْكُرُ اللَّهَ حَتَّى تَطْلُعَ الشَّمْسُ ثُمَّ صَلَّى رَكْعَتَيْنِ كَانَتْ لَهُ كَأَجْرِ حَجَّةٍ وَعُمْرَةٍ , تَامَّةٍ تَامَّةٍ تَامَّةٍ
Maksudnya: “
Barangsiapa yang solat Subuh berjemaah kemudian dia duduk berzikir kepada Allah hingga matahari terbit, lantas solat dua rakaat, maka baginya seperti pahala haji dan umrah, yang sempurna, sempurna, sempurna
.”
Riwayat al-Tirmizi (586) dan al-Baghawi dalam Syarh al-Sunnah (710). Imam al-Tirmizi menyatakan, hadis ini
hasan gharib.
 Pengarang
al-Silsilah al-Ahadith al-Sahihah
 (3403) menyatakan, hadis ini isnadnya hasan dan para perawinya adalah thiqah.
Ibnu ‘Abbas menamakan solat Dhuha yang dilakukan pada awal waktu tersebut sebagai
solat Isyraq
. Ia dinamakan dengan nama tersebut kerana ia didirikan selepas waktu
 syuruk
 iaitu waktu matahari sedang terbit. Namun begitu, walaupun solat Isyraq adalah solat yang dilakukan pada waktu solat Dhuha, terdapat beberapa perbezaan di antara solat Isyraq dan solat Dhuha. (Rujuk
Bughyat al-Muthatawwi’ fi Solaat al-Tathawwu’
: 58-59)
Menekuni hadis tersebut, ia bukanlah solat isyraq, tetapi solat Dhuha. Dalil yang menunjukkan tentang solat Dhuha amat banyak, tanpa dinafikan sebahagian ulama mutaakhirin menghasankan berkenaan solat isyraq. Kami telah bahas dalam kitab kami, solat dhuha dan solat isyraq ini.
Antara lain, kami menyebut: Antara nama lain bagi Solat Dhuha ialah Solat Isyraq. Dalam hal ini, terdapat dua pendapat:
Zahir pendapat ahli fiqh dan hadith menunjukkan solat Dhuha dan solat Isyraq adalah sama kerana kedua-duanya menunjukkan waktunya selepas keluar matahari hingga gelincirnya.
Ada pendapat menyatakan berlainan waktu solat Isyraq selepas keluar sahaja matahari iaitu waktu makruh solat. (Lihat
Tuhfah al-Muhtaj
, 2/131 dan
Aujaz al-Masalik
, 3/124;
Ensiklopedia Solat Sunat
, hlm. 138)
Berdasarkan kepada perbincangan dan perbahasan di atas, kami menyimpulkan bahawa
Solat Isyraq ialah Solat Dhuha yang dilakukan pada awal waktunya.
 Waktu Solat Isyraq ini bermula daripada kadar matahari naik segalah iaitu bersamaan dengan kira-kira 15 minit dari bermulanya waktu syuruk.
Di samping itu juga, kami menggalakkan supaya para jemaah setelah selesai melaksanakan solat Subuh secara berjemaah di masjid supaya duduk beriktikaf sebentar di masjid atau surau dengan mengisinya dengan berzikir kepada Allah SWT. Kemudian, diikuti pula dengan solat sunat 2 rakaat pada waktu isyraq. Namun, bagi sesiapa yang bekerja dan mempunyai urusan yang memerlukan dia keluar daripada masjid, maka tidak mengapa untuk melaksanakan solat Isyraq di mana-mana sekalipun.
Semoga kita menjadi orang yang sentiasa istiqamah dengan solat Dhuha. Amin.
Bertarikh: 5 April 2023 bersamaan 14 Ramadhan 1444H


#1226: Ucapan Tahniah di Hari Raya

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato Seri, menjelmanya hari Raya, ramai di kalangan kita mengucap tahniah? Apakah boleh kita mengucapkan tahniah?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Nas menunjukkan hukumnya dibolehkan. Banyak hadis Nabi SAW seperti yang diriwayatkan daripada Wasilah bin al-Asqa’, hadis Abi Umamah dan ramai lagi, mereka menyebut pada akhir Ramadhan atau awal raya, dan permulaan perayaan, apabila saling bertemu dengan menyatakan:
تَقَبَّلَ اللهُ مِنَّا وَمِنْكُمْ
Maksudnya:
“Semoga Allah menerima daripada kami dan daripada kamu.”
Lihat
Ma’rifatu al-Tazkirah
 (157) oleh Ibn al-Qaisarani,
Fath al-Bari
(3/294) oleh al-Hafiz Ibn Hajar al-Asqalani.
Justeru, tidaklah menjadi kesalahan untuk saling mendoakan dan mengucapkan tahniah antara satu sama lain. Antara ucapan yang digalakkan ketika bertemu pada hari Raya:
كُلُّ عَامٍ وَأَنْتُمْ بِخَيْرٍ، مِنَ الْعَائِدِيْنَ وَالْفَائِزِيْنَ، تَقَبَّلَ اللهُ مِنَّا وَمِنْكُمْ
Mudah-mudahan dengan cara ini, Allah makbulkan amal ibadat kita di samping Allah kukuhkan ukhuwah sesama kita.
Bertarikh: 5 April 2023 bersamaan 14 Ramadhan 1444H


#1227: Kiraan Zakat Fitrah Modern

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato Seri, saya diberitahu bahawa zakat fitrah dinilai dengan segantang makanan asasi. Sebenarnya, dalam sukatan moden dan juga kiraan duit, berapa nilainya?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Dalam menjawab persoalan ini, saya nyatakan hadis Rasulullah SAW, daripada Abu Sa‘id al-Khudri R.A, katanya:
كُنَّا نُخْرِجُ زَكَاةَ الفِطْرِ صَاعًا مِنْ طَعَامٍ، أَوْ صَاعًا مِنْ شَعِيرٍ، أَوْ صَاعًا مِنْ تَمْرٍ، أَوْ صَاعًا مِنْ أَقِطٍ، أَوْ صَاعًا مِنْ زَبِيبٍ
Maksudnya:
“Kami mengeluarkan zakat fitrah berupa segantang makanan atau segantang barli atau segantang kurma atau segantang keju atau segantang kismis.”
Riwayat al-Bukhari (1506)
Para ulama’ telah khilaf berkenaan dengan sukatan gantang apabila ditukar kepada timbangan moden atau sukatan moden.
Pada tahun 2003, Muzakarah Jawatankuasa Fatwa Majlis Kebangsaan kali ke-57 telah berbincang berkenaan kaedah untuk menetapkan harga zakat fitrah di seluruh Malaysia. Muzakarah kemudian memutuskan:
Harga zakat fitrah untuk negeri-negeri Semenanjung Malaysia berdasarkan harga setempat yang ditetapkan oleh BERNAS bagi beras Super Tempatan Gred A mengikut timbangan
satu gantang Baghdad bersamaan 2.60kg
.
Harga zakat fitrah bagi Sabah dan Sarawak berdasarkan harga setempat yang ditetapkan oleh BERNAS, masing-masing bagi beras ‘Vietnam White Rice’ bagi negeri Sabah dan ‘Thai White Rice’ bagi negeri Sarawak mengikut timbangan
satu gantang Baghdad iaitu bersamaan 2.70kg
.

Majlis fatwa dianggotai oleh semua mufti negeri di Malaysia. Imej dari Msia PM Press Office
.

https://soscili.my/wp-content/uploads/2019/05/C9STfzeU0AAUDhq-768×513.jpg
Pada asasnya, gantang adalah merupakan sejenis alat sukatan yang digunakan pada zaman dulu. Sekarang ni, sukar untuk didapati mereka yang menggunakan gantang lagi, kerana nilai gram/kilogram (kg) atau pound lebih meluas digunakan.
Dalam hadith yang diriwayatkan daripada Abdullah bin Umar R.A, katanya:
فَرَضَ رَسُولُ اللَّهِ ﷺ زَكَاةَ الْفِطْرِ مِنْ رَمَضَانَ صَاعًا مِنْ تَمْرٍ، أَوْ صَاعًا مِنْ شَعِيرٍ عَلَى الْعَبْدِ وَالْحُرِّ، وَالذَّكَرِ وَالْأُنْثَى، وَالصَّغِيرِ وَالْكَبِيرِ مِنَ الْمُسْلِمِينَ
Maksudnya:
“Rasulullah SAW telah memfardhukan (mewajibkan) zakat fitrah pada bulan Ramadan
segantang kurma atau gandum
 ke atas orang yang merdeka atau hamba lelaki atau perempuan di kalangan Islam.”
Riwayat al-Bukhari (1503), Muslim (974), Abu Daud (1611), al-Tirmizi (676), al-Nasa’ie (2503), Ibn Majah (1826) dan Ahmad (5339)
Justeru, majlis fatwa menyatakan,
gantang yang digunakan pada zaman Nabi itu adalah gantang Baghdad
 dan kerana itulah ia diambil sebagai timbangan kadar zakat fitrah.

https://soscili.my/wp-content/uploads/2019/05/P3170287.jpg
Para ulama telah berselisih pendapat berkenaan dengan nilai gantang Baghdad yang ditukar kepada nilai metrik moden. Ini kerana, sukatan berdasarkan kepada negeri dan tempat masing-masing pada masa itu, dan ia lebih kepada
taqribi
(nilai hampir), bukan
tahdidi
(nilai yang tetap).
Antaranya, Syeikh Dr. Wahbah al-Zuhaili dalam
kitabnya al-Fiqh al-Islami
menyatakan iaitu 2.751 kg. Dan di sisi mazhab Hanafi ialah 3.8 kg. (Lihat
al-Fiqh al-Islami wa Adillatuh
, 3/2035)
Selain itu, negara-negara lain juga ada yang berbeza. Contohnya:
Arab Saudi
– 2.40kg
Mesir
– 2.50kg
Iran
– 1.75kg
Indonesia
– 2.18kg
Brunei
– 2.27kg
Singapura
– 2.30kg
Malah pada tahun 2000, Selangor, Terengganu dan Perak bersepakat bahawa satu gantang Baghdad itu 2.27kg, Kelantan – 2.56kg dan Kedah pula menyatakan– 3.063kg
. Bagaimanapun, masalah ni selesai apabila Majlis Fatwa Kebangsaan memutuskan keputusan untuk
selaraskan nilai timbangan satu gantang Baghdad
 ni pada 2003, seperti mana yang disebut sebelum ini. (Walaupun masih terdapat kes kadar zakat fitrah yang berbeza di satu dua negeri)
Kami katakan, nilaian yang digunapakai sekarang juga bergantung kepada nilaian semasa harga beras. Berikut adalah nilaian sepertimana yang ditetapkan pada 2023:
Perlis – RM7
Kedah – RM6.50, RM7, RM14, RM 21
Pulau Pinang – RM7, RM 13, RM20
Perak – RM7, RM14, RM21
Selangor – RM7, RM14, RM21
Wilayah Persekutuan – RM7, RM14, RM21
Negeri Sembilan – RM7, RM10, RM21
Melaka – RM7, RM14, RM21
Johor – RM7, RM13
Pahang – RM7, RM14, RM21
Terengganu – RM8, RM10, RM24
Kelantan – RM7, RM14, RM 21
Sarawak – RM7
Sabah – RM7
Semoga kita semua termasuk di kalangan yang dapat menunaikan zakat fitrah. Amin.
Bertarikh: 5 April 2023 bersamaan 14 Ramadhan 1444H


#1228: Kewajipan Zakat Fitrah Terhadap Banduan

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato Seri, adakah banduan dikenakan zakat fitrah?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Saya mulakan dengan hadis daripada Abdullah bin Umar R.A ada meriwayatkan bahawa:
فَرَضَ رَسُولُ اللَّهِ ﷺ زَكَاةَ الْفِطْرِ مِنْ رَمَضَانَ صَاعًا مِنْ تَمْرٍ، أَوْ صَاعًا مِنْ شَعِيرٍ عَلَى الْعَبْدِ وَالْحُرِّ، وَالذَّكَرِ وَالْأُنْثَى، وَالصَّغِيرِ وَالْكَبِيرِ مِنَ الْمُسْلِمِينَ
Maksudnya:
“Rasulullah SAW telah memfardhukan (mewajibkan) zakat fitrah pada bulan Ramadan segantang kurma atau gandum ke atas orang yang merdeka atau hamba lelaki atau perempuan di kalangan Islam.”
Riwayat al-Bukhari (1503), Muslim (974), Abu Daud (1611), al-Tirmizi (676), al-Nasa’ie (2503), Ibn Majah (1826) dan Ahmad (5339)
Dalam isu di atas,
apabila cukup syarat
 sebagai seorang Islam dan juga mempunyai harta yang mencukupi, maka zakat fitrah adalah
diwajibkan
.
Muzakarah Jawatankuasa Fatwa Majlis Kebangsaan Bagi Hal Ehwal Agama Islam Malaysia Kali Ke-60 turut telah membincangkan isu zakat fitrah ke atas orang tahanan dan banduan Islam di institusi penjara.
Muzakarah memutuskan bahawa hukum zakat fitrah ke atas orang tahanan dan banduan Islam di Institusi Penjara adalah
wajib sekiranya cukup syarat wajib zakat fitrah
 iaitu:
Individu yang mempunyai lebihan makanan atau hartanya dari keperluan tanggungannya pada malam dan pagi hari raya.
Anak yang lahir sebelum matahari jatuh pada akhir bulan Ramadhan dan hidup selepas terbenam matahari.
Memeluk Islam sebelum terbenam matahari pada akhir bulan Ramadhan dan berkekalan Islamnya.
Seseorang yang meninggal selepas terbenam matahari akhir Ramadhan.
Walaubagaimanapun, kaedah untuk menunaikan pembayaran zakat tersebut perlulah dirujuk kepada pihak jabatan penjara.
Saya cadangkan juga agar kaum keluarga dapat menunaikan zakat fitrah bagi keluarganya yang berada di penjara. Semoga dengan cara ini, tidak diragukan lagi zakat fitrah juga dilaksanakan oleh banduan kerana beliau adalah orang Islam dan mencakupi syarat yang lain. Seperti yang kita maklum, antara fungsi zakat fitrah sepertimana hadis Nabi SAW, daripada Ibn Abbas R.Anhuma katanya:
فَرَضَ رَسُولُ اللهِ صَلَّى اللهُ عَلَيْهِ وَسَلَّمَ زَكَاةَ الْفِطْرِ طُهْرَةً لِلصَائِمِ مِنَ الْلَغْوِ وَالْرَفَثِ، وَطُعْمَةً لِلْمَسَاكِيْنِ
Maksudnya:
“Rasulullah SAW telah memfardhukan zakat fitrah sebagai menyuci bagi orang yang berpuasa dari sebarang lagha dan keji serta memberi makan kepada orang-orang miskin.”
Riwayat Abu Daud (1609). Syeikh Syu’aib al-Arna’ut menyatakan isnadnya hasan
Semoga kita termasuk di kalangan hamba-Nya yang sentiasa menunaikan zakat. Amin.
Bertarikh: 5 April 2023 bersamaan 14 Ramadhan 1444H


#1229: Menghapuskan Dosa dengan Berpuasa

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:

Assalamualaikum Dato Seri, adakah puasa dapat menghapuskan dosa?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Saya mulakan dengan sebuah Nabi SAW, daripada Abu Hurairah R.A, sabda Baginda SAW:
 الصَّلَوَاتُ الْخَمْسُ، وَالْجُمُعَةُ إِلَى الْجُمُعَةِ، وَرَمَضَانُ إِلَى رَمَضَانَ، مُكَفِّرَاتٌ مَا بَيْنَهُنَّ، إِذَا اجْتَنَبَ الْكَبَائِرَ.
Maksudnya:
“Solat lima waktu, dari hari Jumaat ke Jumaat  (berikutnya) dan Ramadhan ke Ramadhan (berikutnya) akan menghapuskan (dosa-dosa) di antara tempoh tersebut apabila menjauhi dosa-dosa besar.”
[1]
Riwayat Muslim (233) dan al-Tirmizi (214)
Berdasarkan hadith ini, para ulama’ telah menyebut bahawa dosa-dosa kecil sudah tentu dihapuskan. Berkenaan dosa-dosa besar, adakah perlu bertaubat atau tidak, maka para ulama khilaf kepada dua:
Pertama, perlu bertaubat.
Kedua, tidak perlu bertaubat kerana umum hadis ini.
Sebaik-baiknya kita bertaubat dan kita juga melaksanakan ibadat puasa kerana ia menjadi pelengkap dan lebih kuat untuk penghapusan dosa.
Syekh Abd al-Aziz al-Tarifi berkata: Tiga perkara di bulan Ramadhan,l jika dilakukan nescaya Allah akan mengkifarahkan dosa dengan salah satu daripadanya. Iaitu puasa, qiyam pada malam Ramadhan dan qiyam pada malam Lailatul Qadar. Hal ini berdasarkan nas:
Daripada Abu Hurairah RA, bahawa Nabi SAW bersabda:
مَنْ صَامَ رَمَضَانَ، إِيمَانًا وَاحْتِسَابًا، غُفِرَ لَهُ مَا تَقَدَّمَ مِنْ ذَنْبِهِ
Maksudnya: “
Barangsiapa yang berpuasa di bulan Ramadhan dengan penuh keimanan dan pengharapan, maka akan diampunkan dosanya yang telah lalu.”
Riwayat al-Bukhari (38) dan Muslim (760)
Daripada Abu Hurairah R.A. beliau berkata bahawa Rasulullah SAW bersabda:
مَنْ قَامَ رَمَضَانَ إِيمَانًا وَاحْتِسَابًا غُفِرَ لَهُ مَا تَقَدَّمَ مِنْ ذَنْبِهِ
Maksudnya:
“Sesiapa yang melakukan qiyam Ramadan dengan penuh keimanan dan mengharapkan ganjaran serta keampunan, akan diampunkan buatnya dosa-dosa yang terdahulu.”
Riwayat al-Bukhari (37)
Daripada Aisyah R.Anha, sabda Nabi SAW:
 من قامَ لَيلةَ القَدرِ إيمانًا واحتِسابًا، غُفِرَ لَهُ ما تقدَّمَ مِن ذنبِهِ
Maksudnya: “
Siapa yang mengerjakan ibadah pada malam qadar dengan iman dan ikhlas, maka diampuni dosanya yang telah lalu.”
Riwayat al-Bukhari (1768) dan Muslim (1268)
Justeru, siapa yang melakukan ketiga-tiga di atas, nescaya ia menjadi sebab-sebab keampunan baginya lebih besar.
Marilah sama-sama kita melakukan ibadat di bulan Ramadhan ini dengan sebaik mungkin agar kita memperolehi keampunan darinya. Amin.
[1]
 Imam al-Nawawi menjelaskan, menurut beliau makna hadith-hadith seperti ini terdapat dua takwilan: Pendapat pertama, maknanya adalah dihapuskan dosa-dosa kecil dengan syarat tidak ada padanya dosa-dosa besar. Jika terdapat padanya dosa besar, maka tidak dihapuskan sesuatu pun daripadanya, tidak dosa-dosa besar mahupun dosa-dosa kecil. Pendapat kedua dan inilah pendapat yang paling sahih serta dipilih iaitu maknanya adalah dihapuskan setiap dosa-dosa kecil. Dalam erti kata lain, ia menghapuskan semua dosa-dosanya kecuali dosa-dosa besar. Al-Qadhi ‘Iyadh menyatakan, apa yang disebutkan dalam hadith mengenai keampunan dosa-dosa selagi tidak melakukan dosa-dosa besar merupakan mazhab Ahli Sunnah, dan dosa-dosa besar itu hanya dapat dihapuskan dengan taubat atau rahmat daripada Allah SWT dan limpah kurnia-Nya.
Begitu juga Imam al-Nawawi turut menyebutkan, jika seseorang itu mempunyai dosa-dosa kecil, maka puasa (atau amalan soleh yang disebutkan itu) akan menghapuskannya. Sekiranya dia tidak mempunyai dosa kecil mahupun dosa besar, maka akan ditulis baginya kebaikan dan diangkat kedudukannya (darjatnya). Perkara tersebut adalah sebagaimana solat para nabi, orang-orang soleh dan kanak-kanak. Begitu juga dengan puasa, wuduk dan ibadat-badat mereka yang lain. Namun, jika mereka mempunyai dosa besar atau dosa-dosa besar dan tidak mempunyai dosa-dosa kecil, maka diharapkan dosa-dosa besar itu akan diringankan (berdasarkan ukuran pelaku dosa-dosa kecil). (Lihat al-Majmu‘ Syarh al-Muhazzab, 6/382)
Bertarikh: 5 April 2023 bersamaan 14 Ramadhan 1444H


#123 Solat Qasar Belakang Imam Tamam

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Bolehkah orang yang solat Qasar bermakmumkan orang yang solat Tamam? Sebagai contoh, saya ingin buat Solat Qasar Zohor. Bolehkah saya mengikuti imam yang solat tamam Zohor dalam keadaan saya tahu imam tersebut solat tamam?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Allah SWT memberikan keringanan (
rukhsah
) kepada orang yang bermusafir untuk mereka melaksanakan solat secara
jamak
 dan
qasar
. Firman Allah SWT di dalam al-Quran:
وَإِذَا ضَرَبْتُمْ فِي الْأَرْضِ فَلَيْسَ عَلَيْكُمْ جُنَاحٌ أَن تَقْصُرُوا مِنَ الصَّلَاةِ
Maksudnya
: “
Dan apabila kamu musafir di muka bumi, maka kamu tidaklah berdosa “mengqasarkan” (memendekkan) sembahyang.”
[1]
Menurut Imam al-Nawawi, ayat ini mengaitkan hukum qasar dengan
al-dorb `ala al-ardh
 (permusafiran). Justeru, jika seseorang ialah penduduk suatu kota maka dia boleh qasar apabila dia berpisah daripada bangunan yang dinisbah kepada kota tersebut.
[2]
Dalam hadis lain, daripada Ya’la bin Umayyah, katanya:
قُلْتُ لِعُمَرَ بْنِ الْخَطَّابِ : ( لَيْسَ عَلَيْكُمْ جُنَاحٌ أَنْ تَقْصُرُوا مِنَ الصَّلَاةِ إِنْ خِفْتُمْ أَنْ يَفْتِنَكُمُ الَّذِينَ كَفَرُوا ) (النساء: 101) ، فَقَدْ أَمِنَ النَّاسُ ؟ فَقَالَ: عَجِبْتُ مِمَّا عَجِبْتَ مِنْهُ ، فَسَأَلْتُ رَسُولَ اللهِ صَلَّى اللهُ عَلَيْهِ وَسَلَّمَ عَنْ ذَلِكَ، فَقَالَ: ( صَدَقَةٌ تَصَدَّقَ اللهُ بِهَا عَلَيْكُمْ ؛ فَاقْبَلُوا صَدَقَتَهُ )
Maksudnya:
Aku bertanya kepada Saidina Umar al-Khattab RA:
Allah SWT berfirman dalam al-Qur’an: “Dan apabila kamu musafir di muka bumi, maka kamu tidaklah berdosa “mengqasarkan” (memendekkan) sembahyang jika kamu takut diserang oleh orang-orang kafir”, sedangkan sekarang manusia berada dalam keadaan aman. Umar RA menjawab: Aku juga berfikir perkara yang sama denganmu, maka aku bertanya kepada Rasulullah SAW tentangnya, lalu Baginda bersabda: “Ia merupakan sedeqah daripada Allah SWT untuk kamu, maka terimalah sedeqah-Nya.”
[3]
Menurut Imam al-Zarkasyi bahawa mengqasarkan solat (ketika musafir) adalah lebih afdhal berbanding solat secara penuh (
tamam
).
[4]
Dalam isu di atas, tidak sah solat qasar di belakang imam yang solat tamam (penuh empat rakaat) kerana tidak menepati syarat sah solat qasar.
[5]
Hal ini berdasarkan riwayat daripada Imam Ahmad daripada Ibn Abbas R.A bahawa beliau ditanya: “Mengapakah orang musafir itu menunaikan solat dua rakaat ketika bersendirian dan solat empat rakaat apabila dia berimamkan kepada orang yang mukim?” Maka jawab Ibn Abbas: “Yang demikian itu adalah sunnah.”
[6]
Syeikh Salim bin Sumair al-Hadrami antara lain menyebut: “
Hendaklah dia tidak menjadi makmum kepada orang yang solat penuh pada sebahagian dari solatnya.”
[7]
Sebahagian ulama menaqalkan ijma’ terhadap hukum ini. Berkata Imam Ibn al-Munzir:
Dan mereka (para ulama) telah berijma’ bahawa seseorang yang mukim apabila menjadi makmum kepada imam yang musafir, dan imam selesai memberi salam pada rakaat yang kedua, untuk makmum yang mukim itu menyempurnakan solat
.
[8]
Justeru, apabila solat qasar itu tidak mencukupi syarat-syarat sahnya, maka tidak sah solat tersebut jika tidak disempurnakan dengan empat rakaat. Wajib mengulangi semula solat itu secara
tamam
 jika sudah keluar daripada musafir, dan boleh diqasarkan selama mana dalam musafir.
Wallahu a’lam.
Bertarikh: 17/11/2021 bersamaan 12 Rabiul Akhir 1443H
[1]
 Surah al-Nisa’: 101
[2]
 Lihat
al-Majmu` Syarh al-Muhazzab
, 4/346
[3]
 Riwayat Muslim (686)
[4]
 Lihat
al-Manthur fi al-Qawa’id
, 2/415
[5]
 Lihat
al-Mu`tamad

fi al-Fiqh al-Syafie,
1/473
[6]
 Lihat
Mughni al-Muhtaj
 (1/525)
[7]
 Lihat
al-Mujtaba fi Syarh Safinah al-Naja,
hlm. 177
[8]
 Lihat
al-Ijma’
oleh Ibn al-Munzir (1/41);
al-Mausu`ah al-Fiqhiyyah al-Kuwaitiyyah
 (6/33)


#1230: Kenapa Manusia Masih Melakukan Dosa di Bulan Ramadhan?

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato Seri, selalu ditanya syaitan boleh menggoda manusia dan disebut bahawa syaitan ditambat atau dirantai pada bulan Ramadhan. Tetapi manusia masih lagi melakukan dosa. Sebenarnya, apakah tafsirnya hadis di atas?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Daripada Abu Hurairah RA, sabda Rasulullah SAW:
إِذَا جَاءَ رَمَضَانُ فُتِّحَتْ أَبْوَابُ الْجَنَّةِ، وَغُلِّقَتْ أَبْوَابُ النَّارِ، وَصُفِّدَتِ الشَّيَاطِينُ
Maksudnya:
“Apabila datangnya Ramadhan maka dibuka pintu-pintu syurga, ditutup pintu-pintu neraka dan dibelenggu syaitan-syaitan.”
Riwayat al-Bukhari (1898) dan Muslim (1079)
Al-Qadhi ‘Iyadh berkata:
 “Boleh ditafsir secara zahir dan hakikat yang mana pintu-pintu syurga memang dibuka, pintupintu neraka memang ditutup dan syaitan-syaitan dirantai sebagai tanda kemuliaan dengan masuknya bulan Ramadhan. Di samping syaitan dirantai untuk menegah mereka daripada menggangu dan mempedaya orang yang beriman.”
Ibn Hajar al-Haitami dalam
Ittihafu Ahlu al-Islam bi Khususiyat al-Siyam
 menyebut:
 “Diambil daripada hadis ini bahawa pintu syurga dibuka dan pintu neraka ditutup mengikut hakikatnya. Ini untuk menggambarkan kepada malaikat dan lainnya berkenaan bulan Ramadhan dan pahalanya.”
Ikatan dan belenggu syaitan pula termasuk hakikat demikian pada kebanyakan masa atau secara
majaz kinayah
 daripada menahan perbuatan jahat dan tipu daya kepada manusia. Hal ini ada kebenarannya.
Dalam
Ahkam al-Siyam,

oleh Dr. Muhammad Uqlah menyebut:
 “Iaitu maksud tambatan atau ikatan ialah kurang godaan dan menyakiti mereka.”
Sebagai tambahan jawapan di atas, kadang-kadang manusia tidak perlu kepada syaitannya untuk menyesatkannya. Ini kerana, beliau sendiri telah sesat. Justeru, tiadalah perlu ikatan syaitan pada bulan Ramadhan kepadanya. Benarlah firman Allah SWT:
 قَالَ قَرِينُهُ رَبَّنَا مَا أَطْغَيْتُهُ وَلَٰكِن كَانَ فِي ضَلَالٍ بَعِيدٍ
Maksudnya:
(Semasa ia dihumbankan ke dalam neraka Jahannam, ia mendakwa bahawa Syaitanlah yang menjadikan dia sesat; pada saat itu) Syaitan yang sentiasa menyertainya (di dunia dahulu) berkata: “Wahai Tuhan kami, aku tidak menyesatkannya tetapi sememangnya dia sendiri berada di dalam kesesatan yang jauh terpesong”.
(Surah Qaf: 27)
Menurut Imam al-Qurtubi
qarin
di dalam ini adalah syaitan yang didatangkan oleh Allah SWT kepada hamba yang berdosa ini, di mana syaitan ini berlepas diri daripada perbuatannya (iaitu menyesatkan hamba ini) serta mendustakannya. (Lihat
Tafsir al-Qurthub
i, 17/17)
Syeikh Dr. Wahbah al-Zuhaili berkata: Kemudian, Allah SWT menyebut percakapan antara orang kafir dan syaitan yang menjadi qarin-Nya ‘قَالَ قَرِينُهُ رَبَّنَا مَا أَطْغَيْتُهُ وَلَـٰكِن كَانَ فِي ضَلَالٍ بَعِيدٍ’. Syaitan yang menjadi qarin manusia berkata berkait dengan manusia yang kafir, dengan maksud untuk berlepas diri daripadanya: “Wahai Tuhan kami, aku tidak menyesatkannya atau menjatuhkannya ke dalam kesesatan. Namun, dia sendiri orang yang sesat, lebih memilih kebatilan, angkuh terhadap kebenaran dan jauh daripada kebenaran. Ketika aku mengajaknya, dan dia menerima ajakanku. Seandainya dia termasuk hamba-Mu yang ikhlas, tentu aku tidak akan mampu untuk memujuknya.” (Lihat
al-Tafsir al-Munir,
13/510)
Semoga kita selamat daripada godaan syaitan dan segala yang membawa kepada dosa kepada Allah SWT.
Bertarikh: 5 April 2023 bersamaan 14 Ramadhan 1444H


#1231: Kenapa Susah untuk Tadabbur al-Quran?

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato Seri, kenapa kita payah untuk tadabbur al-Quran?

Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Kami mulakan dengan takrif tadabbur terlebih dulu.  Dari segi istilah, tadabbur berasal daripada pecahan kalimah
dabbara
(دبّر) iaitu mengatur dan membuat perancangan,
tadabbar
(تدبّر) iaitu merenung, memikirkan atau memerhatikan,
tadabbur
(تدبّر) iaitu merenung atau memerhati. Menurut Ibn Faris, “Perkataan ‘دبّر’ membawa maksud penghujung bagi sesuatu (آخر الشيء), di belakang atau berlawanan bagi hadapan. (Lihat
Mu’jam Maqayis al-Lughah
, 2/266)
Secara ringkasnya, tadabbur boleh difahami sebagai memerhati dan merenung lafaz nas supaya dapat difahami sehingga ke penghujung maksudnya. (Lihat
Lisan al-‘Arab
, 4/273;
 al-Ta’rifat
, hlm. 76) Lafaz tadabbur adalah dari wazan ‘التَّفعّل’ yang menunjukkan perbuatan yang memerlukan kesungguhan dan proses yang berulang-ulang. (Lihat
Mafhum al-Tafsir wa al-Ta’wil wa al-Istinbat wa al-Tadabbur,
hlm. 185)
Tadabbur merupakan usaha untuk mencari makna di sebalik zahir suatu perkara. Kalimah tadabbur juga digunakan pada setiap usaha manusia untuk mendalami hakikat satu perkara. (Lihat
Mafhum al-Tafsir wa al-Ta’wil wa al-Istinbat wa al-Tadabbur wa al-Mufassir
, oleh Dr. Musa’id al-Toyyar, hlm. 185)
Firman Allah SWT:
 أَفَلَا يَتَدَبَّرُونَ الْقُرْآنَ أَمْ عَلَىٰ قُلُوبٍ أَقْفَالُهَا
Maksudnya: “
(Setelah diterangkan yang demikian) maka adakah mereka sengaja tidak berusaha memahami serta memikirkan isi Al-Quran? Atau telah ada di atas hati mereka kunci penutup (yang menghalangnya daripada menerima ajaran Al-Quran)?”
(Surah Muhammad: 24)
Berdasarkan ayat di atas, dapat difahami bahawa  mereka yang membaca al-Quran tanpa menghayati inti pati al-Quran, maka jantung hatinya terkunci mati  untuk mendapat kebenaran kerana tidak mengetahui kandungan al-Quran. Ia merupakan suatu kutukan terhadap mereka yang tidak berusaha mencapai kefahaman ketika membaca al-Quran. Bahkan, ayat tersebut menunjukkan tuntutan ke atas manusia agar memahami dan menghayati inti pati al-Quran. (Lihat
Adhwa’ al-Bayan fi Idhah al-Quran bi al-Quran
, 7/458)
Imam al-Nawawi menyebut, dan dengan tadabbur dan khusyuk ketika membaca al-Quran akan melapangkan dada dan menerangkan hati. Begitu juga, ianya seperti yang disebut oleh Ibrahim al-Khawwas RA bahawa ubat bagi hati ada lima di antaranya adalah membaca al-Quran dengan tadabbur. (Lihat
al-Tibyan fi Adab Hamalati al-Quran
, 1/82-84)
Sebenarnya, sebab utama kita menjadi sukar untuk tadabbur al-Quran kerana dosa-dosa yang kita lakukan. Dosa ini menegah agar dari mentadabbur al-Quran dan memahaminya. Ia yakni dosa boleh menghijabkan hati daripada kekuatan
ta’ammul
atau pemerhatian yang khusus. Benarlah firman Allah SWT:
لَّوْ نَشَاءُ أَصَبْنَاهُم بِذُنُوبِهِمْ ۚ وَنَطْبَعُ عَلَىٰ قُلُوبِهِمْ فَهُمْ لَا يَسْمَعُونَ
Maksudnya:  “
Kalau Kami kehendaki tentulah Kami akan menimpakan mereka pula dengan azab disebabkan dosa-dosa mereka, dan Kami meteraikan di atas hati mereka sehingga mereka tidak dapat mendengar (nasihat-nasihat pengajaran)?”
(Surah al-A’raf: 100)
Ibn Kathir berkata: Kalimah ‘وَنَطْبَعُ عَلَىٰ قُلُوبِهِمْ فَهُمْ لَا يَسْمَعُونَ ’ membawa makna, “Kami mengunci mati hati mereka sehingga mereka tidak mahu mendengar nasihat, pengajaran dan peringatan.” (Lihat
Tafsir al-Quran al-’Azim,
3/281)
Semoga Allah SWT sentiasa mengurniakan kepada hati kefahaman dalam agama serta cintakan al-Quran dan dapat mentadabburnya.
Saya akhiri dengan doa:
اَللَّهُمَّ اجْعَلِ الْقُرْآنَ رَبِيعَ قُلُوْبِناَ، وَنُوْرَ صُدُوْرِناَ، وَجلاَءَ أَحْزَانِناَ، وَذهَابَ هُمُوْمِناَ
Maksudnya: “
Ya Allah! Jadikanlah al-Qur’an sebagai penyejuk hati kami, cahaya yang menyinari dada kami, penghibur duka kami dan penghapus kesedihan kami.”
Bertarikh: 5 April 2023 bersamaan 14 Ramadhan 1444H


#1232: Manfaat Membaca  ‘بِسْمِ اللَّهِ الَّذِي لَا يَضُرُّ مَعَ اسْمِهِ شَيْءٌ فِي الْأَرْضِ وَلَا فِي السَّمَاءِ’

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato Seri, apakah faedah membaca:

‘بِسْمِ اللَّهِ الَّذِي لَا يَضُرُّ مَعَ اسْمِهِ شَيْءٌ فِي الْأَرْضِ وَلَا فِي السَّمَاءِ’  sebab saya pernah dengar, ramai orang membaca doa atau zikir ini?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Doa ini diriwayatkan oleh Uthman bin Affan R.A. Beliau berkata: “Aku mendengar Nabi SAW bersabda:
مَنْ قَالَ بِسْمِ اللهِ الَّذِي لَا يَضُرُّ مَعَ اسْمِهِ شَيْءٌ، فِي الْأَرْضِ، وَلَا فِي السَّمَاءِ، وَهُوَ السَّمِيعُ الْعَلِيمُ، ثَلَاثَ مَرَّاتٍ، لَمْ تُصِبْهُ فَجْأَةُ بَلَاءٍ، حَتَّى يُصْبِحَ، وَمَنْ قَالَهَا حِينَ يُصْبِحُ ثَلَاثَ مَرَّاتٍ، لَمْ تُصِبْهُ فَجْأَةُ بَلَاءٍ حَتَّى يُمْسِيَ
Maksudnya:
Sesiapa yang membaca:
بِسْمِ اللَّهِ الَّذِي لَا يَضُرُّ مَعَ اسْمِهِ شَيْءٌ فِي الْأَرْضِ وَلَا فِي السَّمَاءِ، وَهُوَ السَّمِيعُ الْعَلِيمُ
(“Dengan nama Allah yang dengan nama-Nya, tidak ada satu pun yang dapat memberi kemudaratan di bumi mahupun di langit, Dia-lah Yang Maha Mendengar lagi Maha Mengetahui”)
sebanyak tiga kali, maka dia tidak akan ditimpa bala yang datang secara tiba-tiba sehingga subuh. Dan barangsiapa yang membacanya ketika subuh sebanyak tiga kali, maka dia tidak akan ditimpa bala yang datang secara tiba-tiba sehingga petang (malam).”
Riwayat Abu Daud (5088), al-Tirmizi (3388), Ibn Majah (3869), al-Nasa’ie dalam
al-Sunan al-Kubra
 (10178) dan Ahmad (446). Menurut Syeikh Syuaib al-Arna’uth, hadith ini adalah hasan.
Di dalam hadith ini dinyatakan akan kelebihan orang yang membaca doa ini pada awal siang hari dan awal malam hari. Doa tersebut dimulakan dengan menyebut nama Allah bagi memohon perlindungan-Nya daripada segala keburukan yang mana tidak akan memberi mudarat sesuatu pun dengan nama Allah apabila ia diucapkan dengan pegangan yang betul dan niat yang ikhlas. Adapun, kita bukan sahaja memohon perlindungan daripada keburukan di muka bumi sahaja, bahkan juga keburukan dari langit iaitu apa-apa yang turun dari langit. Tambahan pula, Allah SWT bersifat Maha mendengar akan ucapan-ucapan kita dan Allah juga bersifat Maha Mengetahui akan keadaan kita. (Lihat
Tuhfah al-Ahwazi
, 9/234)
Di samping itu juga, tidak memberi mudharat dengan nama-Nya di dalam doa ini juga membawa maksud bahawa penduduk bumi berada di dalam keadaan aman dan selamat disebabkan keberkatan nama Allah  SWT serta keterikatan dengan-Nya. Samalah keadaannya kepada penduduk di langit bilamana mereka melazimi nama Allah SWT dalam setiap perkara. (Lihat
Syarh Hisn al-Muslim
, hlm. 149. Lihat juga
Irsyad al-Hadith Siri ke-463
untuk bacaan lanjut)
Sebagai seorang Islam, kita wajib imani bahawa taqdir Ilahi melalui qadha’ dan qadar-Nya adalah segala-galanya. Justeru, Allah boleh melakukan apa sahaja. Apa-apa yang terkena kepada kita, tidak akan berlaku tanpa izin-Nya dan ketentuan dari-Nya. Benarlah firman Allah SWT:
قُل لَّن يُصِيبَنَا إِلَّا مَا كَتَبَ اللَّهُ لَنَا
Maksudnya: “
Katakanlah (wahai Muhammad): “Tidak sekali-kali akan menimpa kami sesuatu pun melainkan apa yang telah ditetapkan Allah bagi kami.”
[1]
(Surah al-Taubah: 51)
Semoga kita sentiasa dikurniakan Allah kebaikan dalam hidup dan mampu melaksanakan ketaatan kepada-Nya. Amin.
[1]
 Ibn Kathir berkata: Iaitu kita semuanya adalah di bawah kehendak Allah dan ketentuan-Nya. Kepada-Nya kita bertawakal dan Dia lah sebaik-sebaik pelindung. (Lihat
Tafsir al-Quran al-‘Azim
, 7/214)
Bertarikh: 5 April 2023 bersamaan 14 Ramadhan 1444H


#1233: Kenapa Perlu Zikir Pagi & Petang?

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato Seri, kenapa kita semestinya berzikir pada waktu pagi dan petang?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Dalam menjawab persoalan ini, suka saya nyatakan bahawa perintah zikir terlalu banyak dalam nas Ilahi dan hadis Nabawi. Ia termasuk juga boleh menenangkan hati. Saya nyatakan di sini beberapa dalil:
 أَلَا بِذِكْرِ اللَّهِ تَطْمَئِنُّ الْقُلُوبُ
Maksudnya:
“Ketahuilah dengan “zikrullah” itu, tenang tenteramlah hati manusia.”
(Surah al-Ra’d: 28)
Kembali persoalan di atas, zikir pada waktu petang dapat mengeluarkan seseorang dari disifatkan sebagai orang-orang yang lalai (
ghafilin
). Firman Allah SWT:
 وَاذْكُر رَّبَّكَ فِي نَفْسِكَ تَضَرُّعًا وَخِيفَةً وَدُونَ الْجَهْرِ مِنَ الْقَوْلِ بِالْغُدُوِّ وَالْآصَالِ وَلَا تَكُن مِّنَ الْغَافِلِينَ
Maksudnya: “
Dan sebutlah serta ingatlah akan Tuhanmu dalam hatimu, dengan merendah diri serta dengan perasaan takut (melanggar perintahnya), dan dengan tidak pula menyaringkan suara, pada waktu pagi dan petang dan janganlah engkau menjadi dari orang-orang yang lalai.”
(Surah al-A’raf: 205)
Al-Tabari berkata: Firman-Nya, ‘وَلَا تَكُن مِّنَ الْغَافِلِينَ’ (“
Janganlah engkau menjadi dari orang-orang yang lalai,”
) ketika al-Quran dibacakan. Janganlah kamu tergolong orang yang lalai terhadap nasihat dan pelajaran, serta pelbagai keajaiban yang terkandung di dalamnya. Akan tetapi, renungkan dan fahamilah itu. Rasakanlah zikir kepada Allah di dalam hatimu, dan bersikap rendah diri dan takutlah terhadap kekuasaan Allah terhadapmu jika engkau bersikap lalai daripada hal itu. (Lihat
Jami’ al-Bayan,
11/927)
Justeru, tujuan zikir pada waktu pagi dan petang agar kita sentiasa mengingati Allah, Tuhan kita dan bukan daripada kalangan yang lalai dan leka untuk mengingatinya. Selain itu, saya nyatakan di sini beberapa fadilat zikir, antaranya:
Menghilangkan kegelisahan hati yang dukacita, serta hati menjadi tenang dan gembira.
Menguatkan hati dan tubuh badan.
Datangnya
inabah
, iaitu kembali pada Allah SWT. Semakin seseorang kembali kepada Allah dengan banyaknya berzikir pada-Nya, maka hatinya juga akan kembali kepada Allah dalam setiap keadaan.
Seseorang akan semakin dekat kepada Allah mengikut dengan kadar zikirnya kepada Allah SWT. Semakin dia lalai dari berzikir, maka dia juga akan semakin jauh dari-Nya.
Datangnya rasa takut pada Rabb ‘Azza wa Jalla dan semakin menghinakan diri kepada-Nya. Manakala orang yang lalai dari berzikir, akan semakin hilang rasa takutnya kepada Allah.
Zikir menjadikan hati semakin bersih putih yang sebelumnya berkarat. Karatnya hati adalah disebabkan kerana lalai dari berzikir mengingati Allah. Sedangkan putih bersihnya hati adalah dengan zikir, taubat dan istighfar.
Menghapuskan dosa, kerana zikir adalah kebaikan terbesar dan kebaikan yang akan menghapus keburukan.
Menghilangkan kerisauan dan keserabutan. Kerisauan ini dapat dihilangkan dengan berzikir kepada Allah.
Ketika seorang hamba selalu mengingat Allah, maka Allah akan mengingatnya di saat dia memerlukan pertolongan.
Jika seorang hamba mengenal Allah dalam keadaan senang, maka Allah akan mengenalnya dalam keadaan dia susah.
Zikir menyebabkan turunnya sakinah (ketenangan), naungan rahmat, dan dikelilingi oleh malaikat.
Orang yang berzikir begitu bahagia, begitu pula ia akan membahagiakan orang-orang di sekitarnya.
Tangisan orang yang berzikir, Allah akan memberikan naungan ‘Arasy kepadanya di hari kiamat iaitu hari yang amat panas.
Zikir adalah tanaman syurga.
Orang yang berzikir akan semakin dekat dengan Allah dan bersama dengan-Nya. Kebersamaan di sini adalah dengan kebersamaan yang khusus, bukan hanya sekadar Allah itu bersama dengan maksud mengetahui atau meliputi.
Inilah antara fadilat zikir seperti yang disebut oleh Imam Ibn al-Qayyim dalam kitabnya
al-Wabil al-Sayyib
 (hlm. 42-45)
Semoga kita menjadi hamba Allah yang sentiasa berzikir dan saya menutup dengan doa:
اللَّهُمَّ أَعِنِّي عَلَى ذِكْرِكَ، وَشُكْرِكَ، وَحُسْنِ عِبَادَتِكَ
Maksudnya:
“Ya Allah, tolonglah aku untuk zikir kepada-Mu, bersyukur kepada-Mu dan elok dalam beribadat kepada-Mu.”
Riwayat Abu Daud (1522), al-Nasa’ie (1303), Ahmad (22119), al-Baihaqi dalam
al-Da’awat al-Kabir
 (1/362) dan Ibn Hibban (2020)
Bertarikh: 5 April 2023 bersamaan 14 Ramadhan 1444H


#1234: Nama Allah 99 Atau Lebih

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato Seri, benarkah nama Allah 99 atau lebih?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Saya mulakan dengan firman Allah SWT:
وَلِلَّـهِ الْأَسْمَاءُ الْحُسْنَىٰ فَادْعُوهُ بِهَا
Maksudnya: “
Dan Allah mempunyai nama-nama yang baik (yang mulia), maka serulah (dan berdoalah) kepada-Nya dengan menyebut nama-nama itu.”
(Surah al-A’raf: 180)
Al-Tabari menukilkan bahawa Ibn Abbas berkata: “Di antara nama-nama Allah adalah ‘العزيز’ dan ‘الجبار’. Semua nama-nama Allah itu baik.” (Lihat
Jami’ al-Bayan,
11/710)
Nama Allah SWT yang agung adalah sebagai salah satu cara untuk dimustajabkan doa. Dengan menyebut nama-nama Allah yang agung ini, doa dan permohonan seseorang hamba itu tidak akan ditolak oleh Allah SWT.
Mengenai nama-nama Allah, terdapat hadis sahih daripada Abu Hurairah R.A, bahawa Rasulullah SAW  bersabda:
إِنَّ لِلَّهِ تِسْعَةً وَتِسْعِينَ اسْمًا، مِائَةً إِلَّا وَاحِدًا، مَنْ أَحْصَاهَا دَخَلَ الجَنَّةَ
Maksudnya:
 “Sesungguhnya Allah memiliki sembilan puluh sembilan nama, seratus kurang satu. Sesiapa  yang ‘menghitungnya’ (menyebut dalam doa dan mengamalkan secara berterusan) maka dia akan masuk surga.”
Riwayat al-Bukhari (7392) dan Muslim (2677)
Imam al-Nawawi berkata: “Para ulama’ telah bersepakat bahawa hadith ini tidak menunjukkan nama-nama Allah SWT hanya sebanyak itu sahaja dan ia juga tidak bermakna bahawa Allah SWT tidak mempunyai nama-nama lain selain daripada 99 nama ini. Adapun maksud hadith ini adalah bahawa sesiapa yang menghafalnya, memahami serta menjaganya maka dia akan masuk ke dalam syurga. Maka yang diinginkan di dalam hadith ini adalah pengkhabaran antara sebab yang boleh menyebabkan masuk ke dalam syurga bukannya menetapkan bilangan nama-nama Allah SWT sebanyak ini sahaja.” (Lihat
 al-Minhaj Syarh Sahih Muslim,
17/5).
Akan tetapi soalannya, apakah Allah SWT mempunyai nama-nama selain itu? kami menjawab:
“Ya, nama-nama Allah tidak hanya terhad pada yang ke-99 itu, sebagaimana yang terdapat pada hadith Abdullah bin Mas’ud  R.A dengan sanad hasan, bahawa Rasulullah SAW  bersabda
:
أَسْأَلُكَ بِكُلِّ اسْمٍ هُوَ لَكَ سَمَّيْتَ بِهِ نَفْسَكَ، أَوْ عَلَّمْتَهُ أَحَدًا مِنْ خَلْقِكَ، أَوْ أَنْزَلْتَهُ فِي كِتَابِكَ، أَوِ اسْتَأْثَرْتَ بِهِ فِي عِلْمِ الْغَيْبِ عِنْدَكَ
Maksudnya:
 “Aku meminta kepada-Mu dengan seluruh Nama yang Engkau miliki, yang Engkau beri nama diri-Mu dengan Nama itu, atau yang Engkau ajarkan kepada salah seorang dari makhluk-Mu, atau yang Engkau turunkan dalam Kitab-Mu, atau yang Engkau simpan dalam perbendaharaan ilmu ghaib yang di sisi-Mu.”
Riwayat Ahmad (3712). Sanad hadith ini adalah dha‘if.
Hadith ini menunjukkan bahawa masih banyak nama-nama Allah SWT yang belum diketahui oleh manusia, termasuk juga para nabi sekalipun.
Bertarikh: 5 April 2023 bersamaan 14 Ramadhan 1444H


#1235: Tarawih Selepas Azan Subuh

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum YBhg Dr. Semoga Dr dalam keadaan sihat. Saya nak bertanya, bolehkah mengerjakan solat tarawih selepas azan subuh?
Jawapan
Alhamdulillah, kami rafa’kan syukur kepada-Nya, selawat dan salam ke atas junjungan Nabi SAW, keluarganya, para sahabat dan mereka yang mengikut jejak langkahnya hingga Hari Kiamat.
Perkataan “
Tarawih”
 berasal daripada kata
“Rawwaha”
, yang ertinya berehat. Ibn Manzur dalam kamus
Lisan al-Arab
 (1/615) berkata perkataan “
Tarawih
” adalah kata jama’ dari “
Tarwihah
” yang ertinya sekali berehat. Maka dinamakan solat itu solat Tarawih kerana setiap 4 rakaat solat (iaitu dua rakaat-dua rakaat), disunatkan berehat kemudian diikuti dengan 4 rakaat berikutnya. Begitulah sehingga habis bilangan rakaatnya.
Pendapat ini juga dikemukakan oleh pengarang
Anis al-Fuqaha’
(hlm. 34) iaitu al-Qunawi dan al-Khatib al-Syarbini dalam
al-Iqna’
(1/117)
.
Terdapat pandangan yang menyatakan, ia diambil daripada kalimah
marawihah
yang memberi maksud berulang-ulang dalam perbuatan seperti kata Ibn Muflih.
Hukum solat tarawih adalah sunat muakkad iaitu sunat yang sangat dituntut. Inilah pendapat mazhab Hanafi, Syafi’i, Hanbali dan sebahagian Maliki. Hukum ini termasuk kepada lelaki dan juga perempuan. Ia termasuk dalam perkara menegakkan syiar agama. Menjawab persoalan di atas, waktunya adalah selepas solat Isyak sehingga masuknya fajar kedua atau waktu Subuh. Adapun selepas dariapda solat Subuh ia tidak dikira solat tarawih. (Lihat buku kami
Solat Tarawih Fadhilat Hukum dan Hikmah
, hlm. 17)
Saya mengambil kesempatan ini menasihatkan agar kita laksanakan solat tarawih dalam waktunya kerana ia adalah amalan Rasulullah SAW, para sahabat dan umat Islam. Daripada Abu Hurairah R.A. beliau berkata bahawa Rasulullah SAW bersabda:
مَنْ قَامَ رَمَضَانَ إِيمَانًا وَاحْتِسَابًا غُفِرَ لَهُ مَا تَقَدَّمَ مِنْ ذَنْبِهِ
Maksudnya:
“Sesiapa yang melakukan qiyam Ramadan dengan penuh keimanan dan mengharapkan ganjaran serta keampunan, akan diampunkan buatnya dosa-dosa yang terdahulu.”
Riwayat al-Bukhari (37)
Marilah sama-sama kita berdoa:
اللهُمَّ إِنَّكَ عَفُوٌّ تُحِبُّ الْعَفْوَ، فَاعْفُ عَنِّي
Maksudnya: “Y
a Allah Ya Tuhan Kami, sesungguhnya Kamu Maha Pengampun dan amat suka akan keampunan, maka berikanlah keampunan kepadaku
.”
[1]
Semoga ia memberi kefahaman yang baik kepada kita semua. Amin.
[1]
 [Riwayat al-Tirmizi (3513), Ibn Majah (3850) dan Ahmad (25384)][Imam al-Tirmizi menilai hadith ini sebagai hasan sahih. Manakala Syeikh Syu’aib al-Arna’ut menghukum sanad hadith ini sebagai sahih dan perawi-perawinya adalah thiqah] Imam al-Nawawi berkata bahawa ashab kami (ulama’ Syafieyyah) mengatakan disunatkan memperbanyakkan membaca doa ini pada malam al-Qadar. Begitu juga, disunatkan membaca al-Qur’an, zikir-zikir dan doa-doa yang disunatkan pada tempat-tempat yang mulia. [Lihat:
 al-Azkar
,hlm. 191]
Bertarikh: 5 April 2023 bersamaan 14 Ramadhan 1444H


#1236: Merisik Dan Bertunang Dengan Orang Bukan Islam

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Saya ingin bertanya kepada datuk, bolehkah seandainya orang islam bertunang ataupun merisik orang bukan islam dengan niat akan berkahwin selepas itu?
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pertamanya,
 kami ketengahkan dahulu bahawa niat ini mempunyai kesan yang besar terhadap amalan seseorang. Permasalahan niat sangatlah dititikberatkan oleh para ulama’ silam, kerana itu kita dapati Imam Al-Bukhari memulakan karangan kitab hadis beliau dengan bab berkenaan niat. Diriwayatkan oleh Umar bin Al-Khattab RA bahawa Rasulullah SAW bersabda:
إِنَّمَا الْأَعْمَالُ بِالنِّيَّاتِ وَإِنَّمَا لِكُلِّ امْرِئٍ مَا نَوَى فَمَنْ كَانَتْ هِجْرَتُهُ إِلَى دُنْيَا يُصِيبُهَا أَوْ إِلَى امْرَأَةٍ يَنْكِحُهَا فَهِجْرَتُهُ إِلَى مَا هَاجَرَ إِلَيْهِ
Maksudnya:
 “
Sesungguhnya setiap amalan berdasarkan niat dan sesungguhnya setiap orang mengikut apa yang dia niatkan. Maka sesiapa yang hijrahnya kerana dunia untuk dia dapatinya atau perempuan untuk dikahwininya, maka hijrahnya mengikut apa yang dia hijrah kepadanya.
”
Riwayat Al-Bukhari (1) dan Muslim (1907)
Berdasarkan hadis ini juga, ulama’ mengeluarkan satu kaedah fiqhiyyah yang utama:
الأُمُورُ بِمَقَاصِدِهَا
Maksudnya:
“Setiap perkara dinilai berdasarkan niat.”
[1]
Dapat difahami melalui hadis dan kaedah di atas bahawa setiap tindakan yang diambil oleh seseorang itu berbalik semula hukumnya kepada niat asalnya.
Keduanya
, penting untuk kami sebutkan dahulu pandangan ulama’ mazhab berkenaan berkahwin dengan orang bukan islam. Kata Al-Imam Khatib Al-Shirbini ketika mensyarahkan kalam Imam Al-Nawawi, tiada khilaf pada pengharaman berkahwin dengan mereka yang tidak beriman dengan mana-mana kitab yang diturunkan Allah SWT seperti
wathaniyyah
 (penyembah berhala) dan
majusiyyah
 (penyembah api).[3]
Allah SWT berfirman di dalam surah Al-Baqarah ayat 221:
وَلَا تَنْكِحُوْا الْمُشْرِكَاتِ حَتَّى يُؤْمِنُ وَلَأَمَةٌ مُؤْمِنَةٌ خَيْرٌ مِن مُشْرِكَةٍ وَلَوْ أَعْجَبَتْكُمْ وَلَا تَنْكِحُوْا الْمُشْرِكِينَ حَتَّى يُؤْمِنُوْا وَلَعَبْدٌ مُؤْمِنٌ خَيْرٌ مِن مُشْرِكٍ وَلَوْ أَعْجَبَكُمْ أُوْلَئِكَ يَدْعُونَ إِلَى النَّارِ وَاللهُ يَدْعُو إِلَى الْجَنَّةِ وَالْمَغْفِرَةِ بِإِذْنِهِ
Maksudnya:
“Dan janganlah kamu berkahwin dengan perempuan-perempuan musyrik sebelum mereka beriman, dan sesungguhnya hamba perempuan yang beriman itu lebih baik daripada perempuan musyrik sekalipun mereka itu menarik hati kamu. Dan janganlah kamu mengahwinkan (perempuan-perempuan islam) dengan lelaki lelaki musyrik sebelum mereka beriman, sesungguhnya seorang hamba lelaki yang beriman lebih baik darpada lelaki musyrik. Mereka itu (orang-orang musyrik) mengajak ke neraka sedangkan Allah mengajak mengajak ke syurga dan memberi keampunan dengan izin-Nya”
[4]
Al-Imam Al-Qurtubi ketika menafsirkan ayat ini menyebutkan kesepakatan ulama’ terhadap pengharaman mengahwinkan wanita muslimah dengan lelaki bukan Islam, dan ulama’ juga bersepakat bahawa diharamkan untuk lelaki bukan Islam mendatangi (menggauli) perempuan muslimah kerana ia merupakan penghinaan terhadap agama Islam.[5] Antara yang menyebutkan pandangan ini ialah Imam Al-Razi di dalam
Al-Tafsir Al-Kabir
.
Imam Ibn Hazm, Imam Al-Buhuti, Imam Al-Kasani dan lain-lain menentukan hukum haram ini berdasarkan larangan Allah SWT di dalam ayat (وَلَا تَنْكِحُوْا الْمُشْرِكَاتِ), dan larangan ini kekal sehingga lah orang bukan Islam tersebut memeluk islam berdasarkan firman-Nya (حَتَّى يُؤْمِنُ).
Hukum Bertunang dengan Orang Bukan Islam
Kembali kepada soalan yang diutarakan, bertunang merupakan proses melamar seorang perempuan untuk dijadikan seorang isteri.[6]
Bagaimanapun, perkahwinan tersebut tidak boleh berlaku di antara seorang muslim dan bukan muslim. Bahkan, sebaik-baik calon yang dipilih untuk dijadikan pasangan hidup ialah lelaki muslim atau wanita muslimah, antara ciri-cirinya yang disebutkan oleh Nabi SAW:
تُنْكَحُ الْمَرْأَةُ لِأَرْبَعٍ: لِمَالِهَا، وَلِحَسَبِهَا، وَجَمَالِهَا، وَلِدِينِهَا، فَاظْفَرْ بِذَاتِ الدِّينِ تَرِبَتْ يَدَاكَ
Maksudnya:
“Wanita itu dinikahi kerana empat perkara: kerana hartanya, kerana keturunannya, kerana kecantikannya dan kerana agamanya. Maka pilihlah kerana agamanya, nescaya kamu akan beruntung.”
Riwayat Al-Bukhari (5090)
Kesimpulan
Bertunang dengan orang bukan islam tidak mempunyai larangan yang jelas dalam agama.
Jika tujuan bertunang itu kerana dakwah
, dan
dia mampu untuk mendidik pasangannya tentang islam sehingga dia memeluk islam
 dan beriman dengan agama Allah maka
dibolehkan
.
Akan tetapi,
jika dikhuatiri dia juga akan turut hanyut
 bersama pasangannya yang bukan islam maka
tidak dibolehkan.
Manakala jika tujuan asal daripada pertunangan itu sendiri adalah
untuk meneruskan perkahwinan sekalipun pasangannya tidak memeluk islam
, maka hukum pertunangan itu adalah
haram
 kerana ia kembali kepada niat asal.
Kami menyarankan agar memilih pasangan sepertimana yang disebutkan oleh Rasulullah SAW, hal yang demikian kerana tiada agama lain yang Allah SWT redhai kecuali islam. Firman Allah SWT:
وَرَضِيتُ لَكُمُ الإِسْلَامَ دِينًا
Maksudnya:
“Dan Aku (Allah) meredhai islam sebagai agama kalian.”
[7]
Wallahua‘lam.
[1] Lihat
Al-Asybah wa Al-Nazair
 oleh Al-Suyuti, hlm. 8.
[2] Lihat
Al-Qawa’id Al-‘Usuliyyah wa Al-Fiqhiyyah
, hlm. 52.
[3] Lihat
Mughni Al-Muhtaj
, 4/306.
[4] Surah Al-Baqarah: 221.
[5] Lihat
Tafsir Al-Qurtubi
, 3/72.
[6] Lihat
Mughni Al-Muhtaj
, 4/219.
[7] Surah Al-Maidah: 3.
Bertarikh: 5 April 2023 bersamaan 14 Ramadhan 1444H


#1237: Selawat ketika Solat Jumaat

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Saya ingin bertanya kepada Dato’ Seri, setiap kali solat Jumaat, sebelum khatib naik ke mimbar, khatib akan baca ayat ini: ‘اِنَّ اللّٰهَ وَمَلٰٓـئِكَتَهٗ يُصَلُّوۡنَ عَلَى النَّبِىِّ ؕ يٰۤـاَيُّهَا الَّذِيۡنَ اٰمَنُوۡا صَلُّوۡا عَلَيۡهِ وَسَلِّمُوۡا تَسۡلِيۡمًا’. Tapi, bila Allah perintahkan orang beriman untuk selawat, kenapa semua jemaah tidak berselawat ketika itu. Semua jemaah senyap sepi.
Soalan saya, adakah pada waktu itu tidak boleh bercakap? (tetapi khutbah belum bermula.) Adakah saya boleh berselawat dengan suara yang kuat pada masa itu? Bolehkah Dato anjurkan dalam kuliah supaya semua jemaah selawat beramai-ramai pada waktu yang saya nyatakan.
Dan, apa hukum berselawat ketika dengar nama Nabi SAW ketika khutbah? Mohon pencerahan. Terima kasih.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Pertamanya
, kami mengucapkan syabas atas kecaknaan saudara dalam amalan berselawat ke atas Junjungan Nabi SAW. Sesungguhnya amalan berselawat ke atas Rasulullah SAW merupakan satu amalan yang agung dan besar ganjarannya di sisi Allah SWT.
Dalam menggambarkan keagungan dan kebesaran amalan tersebut, Allah SWT memulakan perintah untuk berselawat dengan zat-Nya dan para malaikat terlebih dahulu, sebelum kita sebagai orang-orang beriman dituntut untuk mengucapkan selawat dan salam kepada Rasulullah SAW. Firman Allah SWT:
إِنَّ اللَّـهَ وَمَلَائِكَتَهُ يُصَلُّونَ عَلَى النَّبِيِّ ۚ يَا أَيُّهَا الَّذِينَ آمَنُوا صَلُّوا عَلَيْهِ وَسَلِّمُوا تَسْلِيمًا
Maksudnya:
“Sesungguhnya Allah dan malaikat-Nya berselawat (memberi segala penghormatan dan kebaikan) kepada Nabi (Muhammad SAW); wahai orang-orang yang beriman berselawatlah kamu kepadanya serta ucapkanlah salam sejahtera dengan penghormatan yang sepenuhnya.”
Surah al-Ahzab (56)
Kedua
, secara asasnya, terdapat larangan umum ke atas makmum semasa khatib sedang berkhutbah, untuk bercakap-cakap dan disunatkan ke atas mereka diam mendengar khutbah. Ini berdasarkan firman Allah ﷻ:
وَإِذَا قُرِئَ الْقُرْآنُ فَاسْتَمِعُوا لَهُ وَأَنصِتُوا لَعَلَّكُمْ تُرْحَمُونَ
Maksudnya:
“Dan apabila Al-Quran itu dibacakan, maka dengarlah akan dia serta diamlah (dengan sebulat-bulat ingatan untuk mendengarnya), supaya kamu beroleh rahmat.”
(Surah al-A`raf : 204)
Syeikh Zakariyya al-Ansari berkata: “Ramai ahli tafsir menyebut bahawa ayat ini diturunkan pada hukum khutbah dan dinamakan “
Qur’anan
” kerana kebanyakan isi khutbah ialah tentang al-Quran.” (Lihat
Asna al-Matalib
, 1/258)
Begitu juga hadis, daripada Abu Hurairah RA, Nabi ﷺ bersabda:
إِذَا قُلْتَ لِصَاحِبِكَ يَوْمَ الْجُمُعَةِ أَنْصِتْ وَالإِمَامُ يَخْطُبُ فَقَدْ لَغَوْتَ
Maksudnya: “
Apabila kamu berkata ‘diam’ kepada sahabat kamu pada hari Jumaat ketika imam membaca khutbah maka sia-sialah Jumaat kamu.”
Riwayat al-Bukhari (892) dan Muslim (851)

Ketiga
, dalam isu mengangkat suara untuk berselawat ketika khutbah, para ulama’ telah khilaf kepada tiga pandangan seperti berikut:
Makruh, bahkan sebaiknya tidak perlu berselawat. Ini adalah pandangan ikhtiyar Imam Ibn al-Munzir. Begitu juga pandangan Abu Hanifah dan Sufyan al-Thauri.
Harus sekiranya dibaca perlahan. Dalam mazhab Maliki dan Hanbali, dinyatakan, “Sunat dia berselawat secara perlahan dan tidak mengangkat suaranya.” Al-Qadhi Abu Tayyib daripada Syafi’iyyah juga menyatakan hukum makruh menguatkan suara kerana memutuskan
istima’
(mendengar khutbah).
Harus walaupun dibaca kuat, bahkan disunatkan. Inilah pandangan yang rajih dalam mazhab Syafi’i. Mereka menyatakan bahawa harus untuk menguatkan suara bagi berselawat semasa khatib membaca firman Allah:
إِنَّ اللَّهَ وَمَلَائِكَتَهُ يُصَلُّونَ عَلَى النَّبِيِّ ۚ يَا أَيُّهَا الَّذِينَ آمَنُوا صَلُّوا عَلَيْهِ وَسَلِّمُوا تَسْلِيمًا
Maksudnya:
“Sesungguhnya Allah dan malaikatNya berselawat (memberi segala penghormatan dan kebaikan) kepada Nabi (Muhammad SAW); wahai orang-orang yang beriman berselawatlah kamu kepadanya serta ucapkanlah salam sejahtera dengan penghormatan yang sepenuhnya.”
(Surah al-Ahzab : 56)
(Lihat
al-Majmu` Syarh al-Muhazzab
, 4/592)
Meskipun begitu, diharamkan untuk menguatkan suara secara melampau. Imam al-Azraie menyebut:
“Bukanlah maksud boleh menguatkan suara ketika selawat itu sehingga melampau, seperti yang dilakukan oleh sebahagian orang awam. Malah, perbuatan menguatkan suara secara melampau itu adalah bid`ah perlu diingkari!”
(Lihat
Asna al-Matalib
, 1/270)
Syeikh al-Jamal dalam
Hasyiah
-nya (2/32) menyebut:
“Inilah pendapat yang rajih, yakni apabila dilakukan hanya orang yang berdekatan sahaja yang mendengarnya. Imam al-Ramli berkata: Meninggikan suara secara melampau itu seperti yang dibuat oleh orang awam itu adalah bidaah yang perlu diingkari.”
Adapun di sisi Imam al-Nawawi, hukumnya cukup diharuskan sahaja. Ini berdasarkan zahir kenyataan beliau dalam
Raudhah al-Talibin
 (2/48), bahkan lebih aula (utama) ialah mendengar khutbah. (Lihat
Mughni al-Muhtaj
, 1/573)
Berdasarkan kenyataan di atas, kami cenderung kepada pendapat bahawa berselawat, dan mengangkat suara untuk berselawat, semasa khatib sedang berkhutbah dan menyebut Nabi SAW, adalah diharuskan, seperti mana yang biasa dilakukan dalam masyarakat kita. Namun begitu, hendaklah dielakkan membaca dengan terlalu kuat, apatahlagi sehingga mengganggu orang lain, kerana hal berkenaan sepakat para ulama mengharamkannya.
Semoga dengan pencerahan ini kita sudah mampu untuk memahami isu ini dengan lebih baik. Justeru, marilah sama-sama kita memperbanyakkan selawat ke atas Nabi Muhammad SAW terutama pada hari Jumaat atau malamnya.
Bertarikh: 5 April 2023 bersamaan 14 Ramadhan 1444H


#1238: Maksud Bulan-Bulan Haram

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Apakah maksud bulan-bulan haram?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Bulan Haram telah disebut di dalam al-Quran Allah SWT berdasarkan firman Allah SWT:
إنَّ عِدَّةَ الشُّهُورِ عِندَ اللَّـهِ اثْنَا عَشَرَ شَهْرًا فِي كِتَابِ اللَّـهِ يَوْمَ خَلَقَ السَّمَاوَاتِ وَالْأَرْضَ مِنْهَا أَرْبَعَةٌ حُرُمٌ ۚ ذَٰلِكَ الدِّينُ الْقَيِّمُ ۚ فَلَا تَظْلِمُوا فِيهِنَّ أَنفُسَكُمْ ۚ وَقَاتِلُوا الْمُشْرِكِينَ كَافَّةً كَمَا يُقَاتِلُونَكُمْ كَافَّةً ۚ وَاعْلَمُوا أَنَّ اللَّـهَ مَعَ الْمُتَّقِينَ
Maksudnya:
“Sesungguhnya bilangan bulan-bulan di sisi (hukum) Allah ialah dua belas bulan, (yang telah ditetapkan) dalam Kitab Allah semasa Ia menciptakan langit dan bumi, di antaranya empat bulan yang dihormati. Ketetapan yang demikian itu ialah ugama yang betul lurus, maka janganlah kamu menganiaya diri kamu dalam bulan-bulan yang dihormati itu (dengan melanggar laranganNya); dan perangilah kaum kafir musyrik seluruhnya sebagaimana mereka memerangi kamu seluruhnya; dan ketahuilah sesungguhnya Allah beserta orang-orang yang bertaqwa.”
(Surah al-Taubah: 36)
Ibn Kathir di dalam tafsirnya telah menukilkan pendapat Ibn Abbas yang menyatakan bahawa setiap kezaliman yang dilakukan di dalam bulan-bulan Haram ini, dosanya adalah lebih besar berbanding bulan-bulan lain. Begitu juga, amal soleh yang dilakukan adalah lebih besar (pahala) berbanding bulan-bulan yang lain. (Lihat
Tafsir Ibn Kathir
,
4/130)
Bulan Haram ini terdiri daripada empat bulan di dalam Islam iaitu Zulkaedah, Zulhijjah, Muharram dan Rejab. Hal ini disebut di dalam sebuah hadith yang sahih, yang diriwayatkan oleh Abi Bakrah RA, bahawa Nabi SAW bersabda:
الزَّمَانُ قَدِ اسْتَدَارَ كَهَيْئَتِهِ يَوْمَ خَلَقَ السَّمَوَاتِ وَالأَرْضَ، السَّنَةُ اثْنَا عَشَرَ شَهْرًا، مِنْهَا أَرْبَعَةٌ حُرُمٌ، ثَلاَثَةٌ مُتَوَالِيَاتٌ: ذُو الْقَعْدَةِ وَذُو الْحِجَّةِ وَالْمُحَرَّمُ، وَرَجَبُ مُضَرَ الَّذِي بَيْنَ جُمَادَى وَشَعْبَانَ
Maksudnya:
“Waktu berputar sebagaimana keadaannya ketika Allah SWT menciptakan langit dan bumi. Satu tahun terdiri daripada dua belas bulan, daripadanya terdapat empat bulan yang haram (suci) iaitu tiga daripadanya mengikut turutan (Zul al-Qa’dah, Zul al-Hijjah dan Muharram) dan yang keempat adalah Rajab terletak antara Jumadi al-Akhir dan Sya’ban.”
Riwayat al-Bukhari (4054)
Bulan ini dinamakan bulan yang Haram kerana pada bulan ini diharamkan berperang dan juga ia adalah bulan yang suci, di mana Allah SWT mengharamkan sebarang kezaliman dan setiap kezaliman yang dilakukan dosanya adalah lebih besar berbanding bulan-bulan yang lain.
Antara hikmah larangan berperang pada bulan haram di mana 3 bulan berturutan iaitu Zulkaedah, Zulhijjah dan Muharram. Ini kerana, kewajipan haji pada bulan Zulhijjah. Justeru, ia memberi peluang kepada mereka yang ingin melaksanakan ibadat haji untuk dapat pergi dan pulang dengan selesa. Sebulan lebih pergi dan sebulan lebih pulang. Itulah waktu yang amat mencukupi dalam menunaikan ibadat haji.
Kesimpulannya, bulan Haram adalah bulan di mana Allah SWT akan menggandakan setiap amalan yang kita lakukan dalam bulan-bulan tersebut. Untuk itu, marilah sama-sama kita mempertingkatkan amalan kita apabila tiba bulan-bulan tersebut, seperti solat sunat, puasa sunat, bersedeqah dan lain-lain lagi.
Semoga Allah SWT menerima setiap amalan kita dan meletakkannya dalam neraca kebaikan kita di akhirat kelak. Amin.
Bertarikh: 5 April 2023 bersamaan 14 Ramadhan 1444H


#1239: Perang Pada Bulan-Bulan Haram

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Saya ingin bertanya kepada Dato’ Seri, adakah hukum pengharaman perang pada bulan-bulan haram masih dikekalkan hingga ke hari ini?
Jawapan:
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Kami mulakan dengan firman Allah SWT:
يَسْأَلُونَكَ عَنِ الشَّهْرِ الْحَرَامِ قِتَالٍ فِيهِ ۖ قُلْ قِتَالٌ فِيهِ كَبِيرٌ ۖ وَصَدٌّ عَن سَبِيلِ اللَّهِ وَكُفْرٌ بِهِ وَالْمَسْجِدِ الْحَرَامِ وَإِخْرَاجُ أَهْلِهِ مِنْهُ أَكْبَرُ عِندَ اللَّهِ ۚ وَالْفِتْنَةُ أَكْبَرُ مِنَ الْقَتْلِ
Maksudnya: “
Mereka bertanya kepadamu (wahai Muhammad), mengenai (hukum) berperang dalam bulan yang dihormati; katakanlah: “Peperangan dalam bulan itu adalah berdosa besar, tetapi perbuatan menghalangi (orang-orang Islam) dari jalan Allah dan perbuatan kufur kepadaNya, dan juga perbuatan menyekat (orang-orang Islam) ke Masjid Al-Haraam (di Makkah), serta mengusir penduduknya dari situ, (semuanya itu) adalah lebih besar lagi dosanya di sisi Allah. Dan (ingatlah), angkara fitnah itu lebih besar (dosanya) daripada pembunuhan (semasa perang dalam bulan yang dihormati).”
(Surah al-Baqarah: 217)
Syeikh al-Sa’di berkata: Berperang sewaktu bulan-bulan haram di Tanah Haram (Mekah) merupakan satu
mafsadah
, namun demikian fitnah yang dilakukan oleh kaum Musyrikin iaitu menghalang manusia daripada agama Allah dan melakukan syirik merupakan
mafsadah
 yang lebih besar. Maka berperang dalam keadaan tersebut adalah diharuskan. Daripada ayat ini jugalah salah satu kaedah fiqh yang masyhur diambil:
“Mengambil / melakukan mudarat yang lebih kecil untuk mengelakkan mudarat yang lebih besar.”
 (Lihat
Taisir al-Karim ar-Rahman
, 1/89 dan 1/97)
Berkenaan persoalan di atas, kami nukilkan pandangan Ibn Rajab al-Hanbali dalam kitabnya
Lata’if al-Ma’arif
(116) seperti berikut:
Para ulama telah berselisih pendapat, sama ada pengharaman ini masih kekal atau telah dihapuskan. Jumhur ulama’ berpendapat bahawa pengharaman tersebut telah dihapuskan hukumnya. Inilah seperti yang dinyatakan oleh Imam Ahmad dan selainnya.
Sekelompok ulama’ salaf termasuk Ata’ berpendapat bahawa larangan itu adalah kekal. Sebahagian ulama’ khalaf menguatkan pendapat ini dan mereka berdalilkan dengan ayat dari surah al-Ma’idah, di mana surah ini merupakan surah yang paling akhir diturunkan dari al-Quran. Dalam satu riwayat, dinyatakan:
أَحِلُّوا حَلَالَها وَحَرِّمُوا حَرَامَهَا
Maksudnya: “
Halalkan apa yang dihalalkan dalam al-Quran dan haramkan apa yang telah diharamkan.”
Riwayat Ahmad (6606)
Pendapat lain menyatakan bahawa tidak ada yang dihapuskan dalam masalah ini.  Diriwayatkan bahawa Aisyah R.Anha berkata:
فَإِنَّهَا آخِرُ سُورَةٍ نَزَلَتْ، فَمَا وَجَدْتُمْ فِيهَا مِنْ حَلَالٍ فَاسْتَحِلُّوهُ، وَمَا وَجَدْتُمْ فِيهَا مِنْ حَرَامٍ فَحَرِّمُوهُ
Maksudnya: “
Itulah surah terakhir yang diturunkan, apa yang kamu semua dapatkan padanya berupa sesuatu yang halal, maka halalkanlah. Dan apa yang kamu semua dapatkan padanya berupa sesuatu yang haram, maka haramkanlah.”
Riwayat Ahmad (25547), al-Nasa’ie dalam al-Sunan al-Kubra (11138), al-Baihaqi dalam al-Sunan al-Kubra (7/278) dan al-Hakim dalam al-Mustadrak (3210). Syeikh Syu’aib al-Arna’ut menyatakan, isnadnya sahih berdasarkan syarat Muslim dalam takhrij Musykil al-Athar (6/304).
Imam Ahmad juga meriwayatkan dalam Musnadnya, daripada Jabir R.A, katanya:
لَمْ يَكُنْ رَسُولُ اللهِ صَلَّى اللهُ عَلَيْهِ وَسَلَّمَ يَغْزُو فِي الشَّهْرِ الْحَرَامِ إِلَّا أَنْ يُغْزَى – أَوْ يُغْزَوْا – فَإِذَا حَضَرَ ذَاكَ، أَقَامَ حَتَّى يَنْسَلِخَ
 Maksudnya: “
Rasulullah SAW tidak pernah berperang di bulan haram, kecuali jika diserang terlebih dahulu. Jika bulan haram tiba, beliau berhenti sehinggalah bulan haram itu berlalu
.”
Riwayat Ahmad (14583), al-Harith dalam al-Musnad (645) dan al-Tahawi dalam Syarh Musykil al-Athar (4879). Syeikh Syu’aib al-Arna’ut menyatakan isnadnya sahih berdasarkan syarat Muslim dalam takhrij Syarh Musykil al-Athar.
Sebahagian ulama menyebut bahawa Nabi SAW mengepung Taif pada bulan Syawal. Ketika memasuki bulan Zu al-Qa’dah, Baginda beristirahat dan tidak memerangi orang-orang kafir, tetapi hanya mengepung mereka, kemudian kembali ke tempat semula. Begitu juga, ketika umrah dalam peristiwa Hudaibiyyah, Baginda SAW tidak berperang. Sehinggalah apabila mendengar khabar Uthman R.A dibunuh, maka Baginda membai’ah para sahabat untuk berperang. Namun, setelah jelas bahawa berita itu tidak benar, maka Baginda SAW menahan niatnya untuk memerangi kaum kafir.
Jumhur ulama’ berdalilkan bahawa para sahabat, setelah kewafatan Rasulullah SAW sibuk mengadakan perluasan wilayah ke pelbagai negeri dan melanjutkan jihad. Tidak pernah dinukilkan satu riwayat bahawa ada dari kalangan mereka yang berhenti berperang, dalam keadaan telah berniat untuk berjihad pada bulan-bulan haram. Ini menunjukkan kesepakatan mereka tentang dihapusnya hukum berperang pada bulan tersebut. Wallahu a’lam. (Lihat
Lata’if al-Ma’arif Fi Ma Li Mawasim al-’Am Min al-Wazaif ,
hlm. 116-117)
Justeru, kami tegaskan di sini bahawa pendapat pengharaman bulan-bulan haram untuk berperang telah dinasakhkan berdasarkan nas dan amalan para sahabat selepas itu. Semoga Allah SWT memberi kefahaman kepada kita semua. Amin.
Bertarikh: 5 April 2023 bersamaan 14 Ramadhan 1444H


#124 Semasa Tahiyat Akhir, Teringat Lupa Rukuk

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Seseorang baru teringat bahawa dia terlupa untuk rukuk semasa di sudah berada di tahiyat akhir. Apa perlu dilakukannya? Mohon penjelasan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Solat yang sah dan sempurna adalah yang memenuhi rukun-rukun serta syarat-syaratnya. Rukun adalah bahagian yang asas bagi sesuatu perkara. Contohnya dinding bagi sesebuah bilik. Oleh itu bahagian-bahagian solat adalah rukun-rukunnya. Solat tidak akan sempurna dan tidak sah kecuali dengan menyempurnakan kesemua bahagiannya mengikut cara dan susun atur yang datang daripada Rasulullah SAW sebagaimana yang diterimanya daripada Jibril AS. Semua rukun solat dapat kita rumuskan kepada 13 perkara.
[1]
Rukun solat adalah perbuatan atau bacaan tertentu yang wajib untuk dilakukan. Rukun  terbahagi kepada empat bahagian. Iaitu rukun qauli, rukun fi’li, rukun qalbi dan juga rukun maknawi. Kesemua rukun ini mempunyai 13 rukun yang wajib untuk dilakukan dengan sempurna di dalam solat yang mana jika ditinggalkan akan menyebabkan solat terbatal. Rukun-rukun ini boleh dijelaskan secara ringkas seperti berikut:
Pertama: Rukun Qauliyyah, iaitu:
Takbiratul ihram
Bacaan surah al-Fatihah
Bacaan tasyahhud akhir
Selawat ke atas Nabi SAW serta ke atas keluarga baginda
Memberi salam.
Kedua
: Rukun Fi’liyyah, iaitu:
Berdiri
Rukuk
I’tidal
Sujud
Duduk antara dua sujud
Duduk
tasyahhud akhir
.
Ketiga: Rukun Ma’nawiyyah, hanya ada satu iaitu tertib.
Keempat: Rukun Qalbiyyah, hanya ada satu iaitu niat.
[2]
Maka tidak boleh untuk meninggalkan rukun-rukun ini kerana ianya boleh menyebabkan solat menjadi batal sama ada ditinggalkan secara sengaja atau tidak sengaja.
Dalam isu di atas, jika hanya syak semata-mata, maka abaikan dan sempurnakan solat kerana perkara yang meragukan tidak menjejaskan perkara yang yakin. Hal ini selaras dengan kaedah:
اليَقِين لَا يُزَالُ بِالشَّكّ
Maksudnya: “
Keyakinan tidak dihilangkan dengan syak (keraguan).”
[3]
Kaedah ini bermaksud, sekiranya seseorang itu telah memastikan akan sesuatu, kemudian dia berasa syak adakah perkara yang dipastikan itu telah hilang atau tidak, maka asasnya adalah masih kekal perkara yang dipastikan itu. Maka sesuatu itu kekal di atas apa yang telah dipastikan.
[4]
Namun, jika dia memang yakin tidak melakukan dengan sengaja, maka perlu ditambah dengan satu lagi rakaat untuk menyempurnakannya. Hal ini juga seperti dalam kaedah:
اليَقِينُ لَا يُزَالُ إِلَّا بِاليَقِين
Maksudnya: “
Keyakinan tidak dihilangkan melainkan dengan suatu keyakinan juga.”
[5]
Wallahu a’lam.
Bertarikh: 17/11/2021 bersamaan 12 Rabiul Akhir 1443H
[1]
 Lihat
al-Fiqh al-Manhaji
, 1/141
[2]
 Lihat
al-Taqrirat al-Sadidah
, hlm. 208-209
[3]
 Lihat
al-Asybah wa al-Nazair
, hlm. 50, 59 dan 263
[4]
 Lihat
Syarah al-Qawa’id al-Fiqhiyyah,
hlm. 45
[5]
 Lihat
Mausu’ah al-Qawa’id al-Fiqhiyyah
, 9/81


#1240: Sisa Makanan dalam Mulut Ketika Puasa

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Bagaimana hukum seseorang yang berpuasa, namun terdapat sisa makanan yang masih wujud di dalam mulutnya, iaitu di celahan gigi-gigi? Mohon pencerahan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Pada asasnya, kita mengetahui bahawa berpuasa adalah menahan diri daripada lapar dan dahaga, atau secara mudahnya, tidak boleh makan dan minum dari waktu terbit fajar sehingga berbuka. Ini berdasarkan firman Allah SWT:
وَكُلُوا وَاشْرَبُوا حَتَّىٰ يَتَبَيَّنَ لَكُمُ الْخَيْطُ الْأَبْيَضُ مِنَ الْخَيْطِ الْأَسْوَدِ مِنَ الْفَجْرِ ۖ ثُمَّ أَتِمُّوا الصِّيَامَ إِلَى اللَّيْلِ
Maksudnya: “
Dan makanlah serta minumlah sehingga nyata kepada kamu benang putih (cahaya siang) dari benang hitam kegelapan malam), iaitu waktu fajar. Kemudian sempurnakanlah puasa itu sehingga waktu malam (maghrib).”
(Surah al-Baqarah: 187)
Dalam menjawab persoalan di atas, kami nukilkan kenyataan daripada pengarang kitab al-Fiqh al-Manhaji yang menyebut:
“Sisa-sisa makanan di celah-celah gigi yang tertelan bersama air liur, tidak membatalkan puasa sekiranya susah membeza dan meludahkannya kerana ada halangan dan tanpa kecuaiannya. Jika tiada kesulitan sedemikian, puasanya batal disebabkan kecuaiannya.
”  (Lihat
 al-Fiqh al-Manhaji
, 2/78)
Ibn Qudamah pula menyebut: “Sesiapa yang di waktu paginya mendapati terdapat makanan di antara giginya, maka dia tidak terlepas daripada dua keadaan. Salah satunya adalah, jika sedikit, tidak mungkin diludahkan lalu tertelan, maka hal itu tidak membatalkan (puasa) kerana dia tidak mungkin mencegahnya sepertimana air liur.”
“Jika makanannya banyak dan memungkinkan untuk diludahkan, maka jika dia meludahnya, maka tidak membatalkan puasanya. Jika ditelan dengan sengaja, maka puasanya akan rosak menurut pendapat majoriti ulama’, kerana telah menelan makanan yang masih boleh untuk diludahkan berdasarkan pilihannya, dan dalam keadaan sedar bahawa dia sedang berpuasa. Maka dengan demikian, dia dianggap berbuka sebagaimana jika dia mula untuk makan.” (Lihat
al-Mughni,
3/260)
Justeru, difahami bahawa bahawa sekiranya terdapat sisa-sisa makanan di celah-celah gigi yang tertelan bersama air liur, maka ia tidaklah membatalkan puasa seseorang. Hal ini jika sekiranya susah untuk membezakan dan meludahkannya disebabkan ada halangan dan ia berlaku bukan kerana kecuaiannya, dan ia jika sekiranya kuantitinya adalah sedikit.
Sebaliknya, jika kuantiti sisa-sisa makanan adalah banyak, dan dia mampu untuk meludahnya, tetapi dia tidak meludahnya, maka ia membatalkan puasa. Inilah pendapat mazhab Maliki, Syafie, Hanbali, Abu Yusuf dan Zufar. Inilah pendapat yang kami cenderung.
Semoga Allah SWT memberi kefahaman kepada kita dan mampu kita melaksanakan ibadat puasa dengan sebaiknya.  Amin.
Wallahu a’lam.
Bertarikh: 5 April 2023 bersamaan 14 Ramadhan 1444H


#1241: Ciri-Ciri Wali

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Boleh ustaz tolong terangkan apakah ciri-ciri wali?

Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Dari Abu Hurairah RA ia berkata daripada Rasulullah SAW bersabda:
إِنَّ اللهَ تَعَالَى قَالَ: مَنْ عَادَى لِيْ وَلِيًّا فَقَدْ آذَنْتُهُ بِالْحَرْبِ، وَمَا تَقَرَّبَ عَبْدِيْ بِشَيْءٍ أَحَبَّ إِلَيَّ مِمَّا افْتَرَضْتُهُ عَلَيْهِ، وَمَا يَزَالُ عَبْدِيْ يَتَقَرَّبُ إِلَيَّ بِالنَّوَافِلِ حَتَّى أُحِبَّهُ، فَإِذَا أَحْبَبْتُهُ كُنْتُ سَمْعَهُ الَّذِيْ يَسْمَعُ بِهِ، وَبَصَرَهُ الَّذِيْ يُبْصِرُ بِهِ، وَيَدَهُ الَّتِيْ يَبْطِشُ بِهَا، وَرِجْلَهُ الَّتِيْ يَمْشِيْ بِهَا، وَإِنْ سَأَلَنِيْ لَأُعْطِيَنَّهُ، وَلَئِنِ اسْتَعَاذَنِيْ لَأُعِيْذَنَّهُ.
Maksudnya:
“Sesungguhnya Allâh Subhanahu wa Ta’ala berfirman: ‘Barangsiapa memusuhi wali-Ku, sungguh Aku mengumumkan perang kepadanya. Tidaklah hamba-Ku mendekat kepada-Ku dengan sesuatu yang lebih Aku cintai daripada hal-hal yang Aku wajibkan kepadanya. Hamba-Ku tidak henti-hentinya mendekat kepada-Ku dengan ibadah-ibadah sunnah hingga Aku mencintainya. Jika Aku telah mencintainya, Aku menjadi pendengarannya yang ia gunakan untuk mendengar, menjadi penglihatannya yang ia gunakan untuk melihat, menjadi tangannya yang ia gunakan untuk berbuat, dan menjadi kakinya yang ia gunakan untuk berjalan. Jika ia meminta kepada-Ku, Aku pasti memberinya. Dan jika ia meminta perlindungan kepada-Ku, Aku pasti melindunginya.”
Riwayat al-Bukhari, no. 6502; Abu Nu’aim dalam Hilyatul Auliya’, 1/34, no. 1; Al-Baihaqi dalam al-Sunan al-Kubra, 3/346; 10/219; Al-Baghawi dalam Syarhu al-Sunnah (no. 1248), dan selainnya.
Al-Thufi Rahimahullah berkata, “Hadith ini merupakan asas dalam menuju kepada Allah SWT dan sampai kepada pengenalan dan cinta-Nya, serta jalan menuju kepada-Nya. Kerana pelaksanaan kewajipan batin iaitu iman dan kewajiban zahir iaitu Islam dan gabungan dari keduanya yaitu ihsan, semuanya terdapat dalam hadith ini, sebagaimana semuanya ini juga terkandung dalam hadith Jibril. Dan ihsan menghimpun kedudukan orang-orang yang menuju kepada Allah berupa zuhud, ikhlas, muraqabah, dan lainnya.” (Lihat
Fathu al-Bari
, 11/345)
Di hujung hadith di atas menyebut وَإِنْ سَأَلَنِيْ لَأُعْطِيَنَّهُ، وَلَئِنِ اسْتَعَاذَنِيْ لَأُعِيْذَنَّهُ.
yang memberi maksud “
Jika ia meminta kepada-Ku, Aku pasti memberinya. Dan jika ia meminta perlindungan kepada-Ku, Aku pasti melindunginya.”
Maksudnya, orang yang dicintai Allah SWT dan didekatkan kepada-Nya memiliki kedudukan khusus di sisi Allah SWT, sehingga jika ia meminta sesuatu kepada Allah maka Allah SWT akan memberinya; Jika ia berdoa kepada-Nya maka Dia mengabulkan doanya.
Kami nyatakan di sini terlebih dahulu pendapat ulama tentang wali-wali Allah SWT:
Ibnu Abas RA seperti yang tercatat dalam tafsir Al Khazin menyatakan “ Wali-wali Allah itu adalah orang yang mengingati Allah dalam melihat.”
Al Imam Tabari meriwayatkan daripada Said bin Jubair berkata bahawa Rasulullah SAW telah ditanya orang tentang wali-wali Allah. Baginda mengatakan “Mereka itu adalah orang yang apabila melihat, mereka melihat Allah.”
Abu Bakar Al Asam mengatakan “Wali-wali Allah itu adalah orang yang diberi hidayat oleh Allah dan mereka pula menjalankan kewajiban penghambaan terhadap Allah serta menjalankan dakwah menyeru manusia kepada Allah.”
Dalam kitab
Thariq al-Hijratain
, Ibn al-Qayyim menyebutkan bahawa wali Allah ialah:
Orang yang tidur tetapi hatinya berlegar di sekitar Arasy dan sentiasa berhubung dengan Tuhannya Yang Maha Agung.
Sekiranya dia tidur dan apabila tiba tengah malam, maka dia akan segera bangun lalu berwuduk.
Hatinya sangat takut dan tunduk kepada Allah lalu dia pun melakukan sembahyang dan bermunajat kepada Tuhannya dan dia benar-benar sudah menyerahkan seluruh anggota tubuhnya, nyawanya, tekad dan cintanya kepada Allah
Dia tidak menginginkan sesuatu apa pun daripada jiwanya dan jiwanya juga tidak menginginkan sesuatu apa pun daripada dirinya.
Ini sebahagian daripada ciri dan sifat yang disebut oleh para ulama. Sebenarnya, perbahasan ini amat panjang dan inilah jawapan secara ringkas, boleh rujuk buku kami yang bertajuk
Ahasin al-Kalim Syarh al-Hikam.
Semoga Allah SWT menjadikan kita dari kalangan hamba-hamba-Nya yang soleh.
Bertarikh: 5 April 2023 bersamaan 14 Ramadhan 1444H